15-09-2016 | 16:07\nZAMIN.UZ / LIFE STYLE / 15 Сентиябр 2016 года902\n— Келинимизнинг туғилган куни қачон? — бўлажак қайнонамнинг саволи онамни бироз довдиратиб қўйди.— 31 декабрь, ҳали анча бор.— Демак, ўғлим билан ҳам, мен билан ҳам, бўлажак қайнопаси билан ҳам чиқишади. Фақат шу овсини билан тил топиша олмаса керак, — қайнонамнинг бу гапини эшитган онамнинг аҳволини тасаввур қилаверинг.Буни қарангки, қайнонамнинг «башорат»лари амалга ошди. Энди билсам, ўшанда қайнонам буржимни билиш учун туғилган кунимни сўраган ва шунга кўра хулоса чиқарган экан.Буржлар мутаносиблигиҲамал қаттиқ, аммо шу билан бирга осон севиб қолади. У Мезон, Қавс, Асад бурж вакилалари билан тил топишиши осон. Саратон, Ақраб, Ҳут, Савр буржи вакилаларидан узоқ бўлганлари маъқул.Саврга Ақраб ва Асад буржи вакилалари тўғри келмайди. Ўз бурж вакилалари билан ишда тил топишиши осон, лекин севгида эса акси. Ҳут ёки сокин табиатли Ҳамал билан оила ришталари бақувват бўлади.Жавзо ўз буржи вакилалари билан бахтли ҳам, бахтсиз ҳам бўлишлари мумкин, фақат уларни боғлаб турган кучли ҳиссиётни оддий севги деб бўлмайди. Ҳамал билан бир-бирини боғлаб турувчи қизиқиш оила мустаҳкамлигини таъминлайди. Далв билан боғловчи ҳиссиётлар кучли, бироқ оила учун етарли эмас. Жадий учун эса Жавзо жуда ўзгарувчан, Ҳут ва Мезон билан бахт топишлари учун шубҳалардан қутулишлари зарур. Жавзо учун энг мукаммал жуфт – Савр.Саратон Далв ва Ҳут билан муносабатларда раҳбарликни олса мустаҳкам оила юзага келади. Савр билан ҳаётий қарашлари ўхшаш. Сунбула ва ўз буржи вакиласи билан эса муроса қилиши амри маҳол. Мезон эса Саратоннинг ҳаётини гуллатиб юборишга қодир. Ақлли Сунбула Асад билан иттифоқда раҳбарликни ўз қўлига олса ҳар иккиси ҳам гўзал умргузаронлик қилишади. Қавс Асаднинг худбинлигини юмшатади, Ҳамал, Жавзо, Мезон билан қурилган оила мустаҳкам бўлади. Ақраб ва Саврга эса яқинлашмаганлари маъқул. Ҳут эса Асадни ўзининг бекорчи орзулари ва ҳаракатсизлиги билан толиқтиради.Сунбула ўз бурж вакиллари билан дўстлик ва иш борасида омадли иттифоқ туза олади, аммо оилага оид ҳиссиётларини романтик деб бўлмайди. Саратон Сунбулани зериктиради, Далв билан бир-бирини боғловчи қизиқишлари кўп. Асад, Қавс билан муносабатлари мустаҳкам.Мезон учун оиланинг илк йили қийин кечиши мумкин. Жавзо ўзгарувчан бўлса, Мезон кўп иккиланади, муносабатлар узоққа чўзилмаслиги мумкин. Ҳамал, Асад, Далв билан яхши иттифоқ туза олади. Саратон ва Жадий билан эса тил топишиб, кўнглига йўл топиши амри маҳол.Ақраб — кучли шахсият. Саратон, Ҳут, Мезон, Сунбула билан оилалари мустаҳкам бўлса, Қавс ва Асад буржи вакилалари билан бир-бирини тушуниши қийин кечади. Аксар ҳолларда Ақраб буржи вакиллари бошқаларнинг гапларига қулоқ тутишмайди, чунки бошқаларнинг ақл ўргатишларини ёқтиришмайди.Икки Қавснинг ҳаёти саргузаштларга тўла ва қизиқарли кечади. Шунингдек, Қавсга Ҳамал, Далв бурж вакиласи ҳам тўғри келади. У Асаднинг қалбига ҳам осонликча йўл топа олади. Ҳут ва Сунбула билан эса, аксинча, иттифоқлари яхши бўлмаслиги эҳтимоли юқори.Жадий деярли ҳамма билан тил топишади. Савр, Ақраб, Сунбула буржи вакилалари билан бахтли жуфтлик ҳосил қилиши эҳтимоли юқори. Жавзо ва Саратон билан эса иттифоқлари бахтли бўлмаслиги мумкин.Далв дўстлик дея севгини қурбон қилмаслиги лозим. Муҳаббат ва оила учун эса у Мезон, Асад, Ҳут, Қавс, Сунбула, Жавзо буржи вакилаларини қидиришлари лозим. Савр ва Ақраб буржи вакилалари билан эса бир-бирларини тушунишлари мушкул.Ҳут Сунбула, Савр, Саратон, Жадий буржи вакилалари билан қурган иттифоқлари бахтли бўлиши эҳтимоли юқори. Шунингдек, Ақраб буржи вакиллари Ҳут буржини сўзсиз тушуна олиш хусусиятига эга. Мезон ва Жавзо буржи билан табиатлари бир-бирига мос эмас.Мучаллар мутаносиблиги• Сичқон Буқа билан яхши чиқишади, бир-бирини қийинчиликда қўллаб-қувватлайди. Сичқон билан От ҳар иккиси ҳам худбин, улар ўртасидаги дўстликдан ҳам, севгидан ҳам бирор яхши нарса чиқиши мушкул.• Йўлбарс ва Тунғиз бир томондан эркин ва сабрли. Йўлбарс Тунғизни муҳофаза қилади. Тўнғиз ҳам бунга ўз вафодорлиги билан жавоб беради. Йўлбарс Маймун билан бир-бирига ён босишни билишмайди, бир-бирининг устида кулади, шу сабабли муносабатлари дарз кетиши эҳтимоли баланд.• Вафодор Ит ўзини Қуённинг ёнида яхши ҳис қилади. Муносабатларда ҳар икки томон ҳам меҳнат сарф қилади ва уларнинг муносабатлари самимият устига қурилади. • Хўрознинг ҳадеб Қуённи тергайвериши оқибатида Қуёнбой тезда унинг ёнидан жуфтакни ростлайди. Бундан Хўроз қаттиқ қайғурмайди, Қуёнга нисбатан муҳаббати тезда сўнади.• Балиқнинг куч ва қуввати Хўрозни ҳайратда қолдиради, ҳар иккиси ҳам худбинликларини унутсалар, мукаммал иттифоқ туза оладилар. Балиқ Ит билан келишолмайди, улар ҳатто оддий суҳбатда ҳам бир-бирини асаб толаларини тортқиламасдан туролмайди.• Илон ва Маймун ҳар иккиси ҳам ақлли, улар учун рақобатлашиш ҳам айрича завқ бахш этади. Илон билан Тунғиз ҳиссиётчан бўлишига қарамай бир-бири билан тил топиши анчайин мушкул.От ва Қуй бир-бирини ҳар томонлама тўлдириш хусусиятига эга. Улар бир-бирини сўзсиз тушуна олади ва ҳатто бир хил нарсадан завқланиб, бир хил нарсани ёқтиришмайди.Манба: darakchi.uz\nТеглар: бахтсиз Буржлар мустаҳкамлигини ҳамма Улар оила ВконтактеFacebookTwitterОдноклассникиМой мир\nЎқишни тавсия қиламиз Мунажжим: Пулга қандай муносабатдасиз?


Сулайман Бақырғаний (Ҳәким-ата) (1122-1180)\nАдамзатты руўхый пәкликке ҳәм жетикликке ерисиўге шақырған Ислам дининде қәлиплескен суфизмниң ең жарқын ўәкиллериниң бири Сулайман Бақырғаний. Ол түркий халықлар арасында Ҳәким-ата аты менен белгили. Оған бул атақ устазы Хожа Ахмад Яссаўий тәрепинен тапқырлығы, билимлилиги ҳәм терең ой-пикир жүрите алғанлығы ушын берилген. Ҳәким-ата Сулайман Бақырғанийдан бизге мийрас болып қалған шығармаларының тийкарғы идеясы адам өзиниң нәпсин тыйыўы, тәўбеге келиўи, өзиниң руўхый ҳәм денесин пәклеўи, байлық ҳәм артықша мал-дүньяға умтылыўдан өзин аўлақ тутыўы лазым. Адам қанаатлы ҳәм сабыр тақатлы, инсаплы ҳәм ийманлы болыўға умтылыўы зәрүр.\nҲәким-ата өзиниң «Бақырған китабы», «Бийби Марьям», «Қыссасы Ибраҳим Халил» ҳәм басқа да китаплары арқалы суфизм тәлийматының раўажланыўына үлкен үлес қосқан ҳәм оларды түркий халықлар арасында кеңнен таратқан. Оның шығармалары сол дәўирдиң өзинде-ақ Маўараўннахр, Қыпшақ ҳәм Волга бойларында кеңнен таралған. Сулайман Бақырғаний шығармалары әдеп-икрамлылық, адамның жәмийетте тутқан орны ҳадаллық, мийнет, ийман-инсап улыўма тәрбиялық әҳимийетке ийе болған.\nУллы ойшыл жерлесимиз 1180-жыллары дүньядан өтип, Мойнақ районы «Дослық» аўылындағы өзиниң атына қойылған Ҳәким-ата қәбирстанына жерленген. Ҳәзирги күнде мақбара қайта салынып, зияратгаҳ абаданластырылмақта.\nРахат Умаров, Қоңырат районы, Ҳәким Сулайман мешити имам-хатиби.\n1314 мәрте оқылды


00:00 / 12.11.2010 | eski savollar | 2108\nАссалом алейкум шайх хазратлари сизга саволим бор эди. Савол беришдан олдин бир нарсани айтсам. Инсон мажлисларида обрули одамларни олдида муболагали сузларни куп сузлайди ва хохоламаган инсонларни кулиб карайди. Аммо бу муомила ва харакат холис булмагани учун унга ишонч йук. Якин кариндошлар отамдан хол-ахвол сураганда яхши худога-шукур дейдилар. Аммо елгиз колганимизда -" Ей углим ахволимиз канакасига яхши булсин" дейдилар. Сизга илтимосим менга отамдек холис жавоб берсангиз. Бу саволимни бир-иккта илм ахлига берганимда жавоблари мени кониктирмади. Саволим арзимасдек бепарво жавоб беришди. Шунда отам -"Углим таъна бошка дард билмас деган макол бор, улар бу дардни каекдан билсин, татиб курмаган ёки умуман бехабар" дедилар. Мен исломий оилада тугилдим, Оллох мени зехнимни кенг килди. Беш-олти ёшимда ислом нима, дин нима, бу дунега келишдан максад нима, Оллохни борлиги, бу оламни яратилиши хусусида бош котириб, бутун вужудим билан Оллохдан узга илох йук эканлигига ва ислом хак дин эканлиги иймон келтирдим. Аммо кейинги пайтда ибодатларимда менга беихтиёрий тарзда эътикод килаётган диннинг хакдинми, худо хакикаттанми борми, ибодатларинигни ростдан худо буюрганми деган васваса мени тинч куймайди. Мен бундан ибодатларим хабата бекор булиб колмаяптими деб куркаман. Бу менга худди тоза хаводан нафасз олаетганимда тусатдан келган сассик улаксани хидига ухшайди. Мен бу дарддан бутунлай халос булишни хохлайман. Мен бутун вужудим билан Оллохга иймон келтирганман. Иймонимда заррача шубха ёки гумон йук. Аммо бу васвасадан кутила олмаяпман ва амалларим бекор хабата булиб колмаяптими деб куркяпман. Бу васвасадан кандай кутилиш мумкин? Жавобингиз учун рахмат!\n- ЖАВОБ: Бисмиллаҳир роҳманир роҳийм.Аввало бундай вазиятларга тушмасликка ҳаракат қилиш лозим. Бунинг учун иймон-эътиқодда мустаҳкам ва ибодатда собитқадам бўлиш керак. Мана шундай ҳолатда инсон шайтондан ва унинг васвасасидан узоқда бўлади. Баъзи бир ҳолатларда бу каби хаёллар келиб қолса, дар-ҳол: «Аъузу биллаҳи минаш шайтонир рожийм»ни кўп-кўп айтиш керак. «Астағфируллоҳ» деб айтиб, таҳорат олиб икки ракат намоз ўқиб қўйиш керак. Мана шу нарсалар амалий равишда шайтон васвасасидан узоқлашишга олиб борадиган ишлар. Энг муҳими, Аллоҳ таоло ҳар бир нарсадан хабардор Зот эканлиги, қалблардаги бўлиб турган нарсаларни ҳам билиб турувчи Зот эканлигини эсда тутиш керак. Ибодатга ихлос қилиб, берилиб бораётган пайтда ҳам кўпчиликда васваса ҳолати пайдо бўлади. Бунда турли бўлмағур фикр-лар хаёлга келади. Ҳатто иймон ва эътиқоднинг фойдаси борми ўзи, деган фикрларгача бориши мумкин. Ана шу пайтда инсон ни-ҳоятда оғир ҳолатга тушиб қолади. Чунки аввал ўзи эътиқод қилиб, ишониб, қўлдан келганича ибодат қилди. Энди хаёлига бутунлай тескари, инсон ўйлаганда ларзага тушиб кетадиган ўйлар келади. Буни қандай тушуниш керак дейилса, ҳадисда айтилганидай «Бу–иймон ҳақиқатининг бошланиши». Буни тасаввуф уламолари шарҳлаб айтишадики, шайтон инсонга бўлган муносабатда уларни учга бўлади. Биринчиси–шайтоннинг йўлига юрган, унга оғайни бўлиб қолган кишилар. Уларни васваса қилишнинг ҳожати ҳам йўқ. Чунки улар шайтоннинг измидаги шахслар. Иккинчиси–иймонда, ибодатда, тақво бобида маълум бир даражага етган, қалблари покланган, шайтон васвасаси уларга мутлақо таъсир этмайдиган даражадаги кишилар. Шайтон улардан умидини узган. Учинчиси эса–қалби покланиб бораётган кишилардир. Шайтон уларга васваса солади. Чунки шайтон буларнинг қалби поклар гуруҳига қўшилиб қолишини хоҳламайди. Шундай ҳолатга тушиб қолган кишилар яхши билишлари керакки, бу иймон-эътиқод аломатидир. Шайтон ўзининг измидан чиқиб, тўғри йўлга бутунлай кириб қолишингиздан хавфлангани учун типирчилаб қолган пайтидир. Шу пайтда яна ҳам ибодатни кучайтириб, иймонни мустаҳкамлаб бироз давом эттирилса, шайтон васвасаси иншааллоҳ мутлақо йўқ бўлади. Валлоҳу аълам.


Пластик карточкалар¸ аслида нақд бўлмаган пул оборотини кучайтириш ҳамда бозор-ўчарга бир сумка нақд пул кўтариб юрмасликка хизмат қилишни кўзда тутади.\nТошкент шаҳри бозорларида пластик карточкалар учун терминаллар ўрнатилмоқда. Айримлар энди бозорда ҳам гўшт, қандолат ва мева-чевани пластик карточка орқали сотиб олиш мумкин¸ демоқда. Бошқалар эса¸ буни навбатдаги хомхаëл дея атамоқда.\nСўнгги йилларда Ўзбекистон республикаси Марказий банки жаҳон андозалари талабларига мос замонавий янги банк хизмат турларидан бири бўлган пластик карточкалар билан ҳисоб-китоб қилиш тизимини яратиш ишларини жадаллик билан олиб бормоқда.\nХусусан, Тошкент шаҳри бозорларига пластик карточкаларда тўловларни амалга ошириш мумкин бўлган терминаллар ўрнатилмоқда. Тошкентдаги Тезкор ҳаракат гуруҳи таҳлилчиси Суҳроб Исмоиловга кўра, терминаллар пойтахт бозорларидаги йирик дўконлар ва кўпчилик фойдаланиши мумкин бўлган жойларга ўрнатилмоқда.\n- Мақсад Ўзбекистон бозорларини жаҳон цивилизациясига яқинлаштириб, нақд бўлмаган пул оборотини кучайтириш ҳамда ҳамма томон учун ҳисоб-китобни осонлаштириш. Бу расмий позиция. Лекин ҳозирги пайтда аҳоли орасида бу кўпинча пластик карточкалар қабул қилишга ихтисослашган супермаркетларга (ва улар кимларга тегишли эканини кўпчилик халқимиз яхши билади,) мана шу тарафларга фойдали, оддий халққа фойдали эмас деган фикр шаклланяпти. Давлат нақд пул айланмасини камайтириб, нақд бўлмаган пул айланмасини кўпайтириш мақсадларига зид натижаларни олмоқда, дейди ўзбекистонлик таҳлилчи.\nБаъзи хабарларда, бозорларда гўшт, қандолат ва мева-чеваларни ҳам пластик карточкалар орқали харид қилиш мумкинлиги билдирилган.\nАммо биз суҳбатда бўлган оддий ўзбекистонликлар бозорда пластик карточкалар орқали озиқ-овқат маҳсулотлари сотиб олиш мумкинлиги ҳақидаги маълумотни рад қилди.\nУларнинг фикрича, бу ишни амалга ошириш ҳозирча имконсиз.\n- Амалга ошмайдиган гаплар булар ҳаммаси. Ҳар бир сотувчига нақд пул тушмаса¸ унинг тирикчилиги нима бўлади? Рўзғорига карточкадан олиши мумкин¸ эртага савдо қиладиган молини нимага олади у? Масалан¸ бугун битта буқани сўйиб сотди дейлик. Ҳаммасини карточкага сотди. Эртага у буқани қанақа пулига олади, дейди тошкентлик тадбиркор Шавкат.\nАйни пайтда суҳбатдошларимиз дўкон сотувчилари ҳам нақд пулга савдо қилишни хоҳлашини айтди. Ўзбекистонлик бошқа тадбиркор Расулжон бунинг сабабини шундай изоҳлади:\n- Магазинга кирадиган бўлсангиз, пластик карточка билан 10 ёки 15 фоиз қўшиб берасан, дейди. Чунки банкка бориб менга озгина нақд пул керак десангиз, менга 10 фоиз берасан дейди. Пластик карточкада 100 минг бўлса, у нақдига 90 минг бўляптида, дейди ўзбекистонлик хусусий тадбиркор.\nСуҳроб Исмоилов ҳам сотувчилар турли баҳоналар билан пластик карточкалар орқали савдо қилишни хоҳламаётганини айтади.\n- Ўзимизнинг кузатишларимиз бўйича¸ ҳали бозорларда онда-сонда учраб қоладиган терминал мавжуд дўконларда аҳолига пластик карточкалар орқали хизмат кўрсатиш сифати етарли даражада эмас. Кўп ҳолатларда пластик карточкалар орқали харид қилмоқчи бўлган истеъмолчиларнинг ҳуқуқларининг оммавий равишда бузилишини кузатаяпмиз. Кўпинча дўкон эгалари “терминал ишламаяпти” ëки “Ҳозирги пайтда терминалимиз билан хизмат кўрсатувчи банк орасида электрон алоқа узилиб қолди. Шунинг учун нақд пулда тўлашларингиз керак” деган фикрлар ëки баҳоналар айтилаяпти. Кўп ҳолатларда¸ биз буни йил бошидан буëн республикамизнинг кўпгина вилоятларида ўтказаëтган мониторингларимиз натижаларидан келиб чиқиб таъкидлай оламизки¸ пластик карточка орқали сотиб олинаëтган маҳсулотнинг нархи нақд пулга сотиб олиш мумкин бўлган нархдан баъзи ҳолатларда бир ярим¸ баъзи ҳолатларда икки баробар қиммат бўлиб чиқаяпти¸ дейди Суҳроб Исмоилов.\nТадбиркор Расулжон фикрича, замонавий ҳисоб-китоб усули бўлган пластик карточкалардан самарали фойдаланиш учун давлат томонидан қулай имкониятлар яратилган бўлиши керак.\n- Ҳамма иш ўринга эга бўлиши керак¸ ҳамма жойларга нақд пул олиш мумкин бўлган терминалларни ўрнатиш керак. Хоҳлаган одам нақд пул ишлатсин¸ хоҳлаган одам пластик карточка ишлатсин. Пластик карточкадан фойдаланишнинг қулай томонлари ҳам бор. Масалан, чўнтагингизда нақд пул кўтариб юрмайсиз. Бизда ҳали бунга етиб келгани йўқ. Давлатнинг ўзи ҳамма ëқни шунга мослаб қўйиши керак. Ҳаммаëқ жой-жойига тушадиган бўлса¸ пластик карточка “нормалный” бўлиб кетиши мумкин. Ҳозирги вазиятда узоққа борадими йўқми, билмадим, дейди ўзбекистонлик тадбиркор Расулжон.\nШу ўринда Ўзбекистон Республикаси Марказий банки интернет сайтида келтирилган маълумотларни илова қилиб ўтамиз.\n2009 йил 1 сентябр ҳолатига кўра тижорат банклари томонидан жами 5 млн. 300 дан ортиқ пластик карточкалар муомалага чиқарилган ва улардан пластик карточка эгалари самарали фойдаланиши учун 36 минг 900 дан ортиқ савдо ва хизмат кўрсатиш соҳаси объектларида ҳисоб-китоб терминаллари ўрнатилган.


Янги расмий ахборот канали\nГлавная "БИРЖА" Янги расмий ахборот канали\nОхирги ўн йилликларда жаҳон илм-фани кескин ривожланди. Инсоният кундалик ҳаётининг барча жабҳаларига энг замонавий ва энг мукаммал ахборот-коммуникация технологиялари кенг кириб келди. Таъбир жоиз бўлса, XXI аср том маънода интеллектуал бойлик асрига айланди, дунё тамаддуни кўп жиҳатдан ақлий салоҳият ютуқларини амалда қўллашга боғлиқ бўлиб қолди. Бундай эврилишлар алоқа ўрнатиш, маълумотлар олиш ва ахборот алмашиш соҳаларида ҳам ёрқин ифодасини топди.\nЗеро, ҳозир жаҳон аҳлининг аксарияти ўзи учун зарур ахборотларни саноқли дақиқалар ичида излаб топиш, улардан эмин-эркин фойдаланиб, янгиликларга бўлган эҳтиёжини қондириш имконига эга. Чунки дунёнинг турли бурчакларида рўй берган воқеа-ҳодисалар ҳақидаги хабар ва янгиликлар қайсидир ижтимоий тармоққа жойлаштирилгани ҳамоно олам узра қанот қоқади. Бундан ташқари, зарур маълумотларни курраи заминимизнинг исталган жойида туриб, деярли барчамизнинг доимий ҳамроҳимизга айланган ва Интернетга уланадиган уяли алоқа воситалари орқали олиш мумкин. Мазкур қулайликлардан турли ташкилот-идоралар ҳам, оддий фуқаролар ҳам бирдек фойдаланмоқдалар.\nTelegram мессенжери бугунги кунда Интернет мухлисларини ўзига тобора кўпроқ жалб қилаётган ахборот дастурларидан бири саналади. У ҳар кеча-кундузда 15 миллиардга яқин матнли хабар ва медиафайлларни ўзаро алмашишда қўл келади. Расмий манбаларга кўра, айни кезларда telegram мессенжери хизматидан баҳраманд бўлаётганлар сони 100 миллион нафардан ошади. Қолаверса, унга ҳар куни ўртача 600 мингга яқин киши аъзо бўлмоқда.\nДавлат божхона қўмитаси шуларни назарда тутиб, яқинда навбатдаги хайрли ишга қўл урди. Аниқроғи, маҳаллий ва чет эллик мижозларга янада кўпроқ ва кенгроқ ўнғайликлар яратиш мақсадида telegram хорижий ижтимоий тармоғида ўзининг расмий янгиликлар каналини ишга туширди. Эндиликда www.bojxona.uz сайтида эълон қилиб борилаётган янгиликлар, эълонлар ва божхона соҳасига оид меъёрий-ҳуқуқий ҳужжатларнинг мухтасар анонси ва улар жойлаштирилган манзил қўмитанинг telegram ижтимоий тармоғидаги https://t.me/customschannel манзилли расмий ахборот каналига ҳам киритиб борилади. Божхона соҳасига оид янгилик ва ўзгаришлардан бохабар бўлишни хоҳлаган киши автоматик тарзда Давлат божхона қўмитасининг расмий веб сайтидаги ҳаволага ўтиб, ўзи учун керакли маълумотлар билан тўлиқ танишиши мумкин.\nКези келганда эслатиб ўтиш жоизки, www.bojxona.uz сайти 8 та бўлим ва 120 дан ортиқ саҳифадан иборат. Сайтдан қўмита фаолиятига тааллуқли умумий ва очиқ маълумотлар, божхона назорати ва қонунчилигига доир меъёрий ҳужжатлар ўрин олган, шунингдек, у орқали кўрсатиладиган электрон хизматлар ҳақида маълумотлар келтирилган.\nИнтернетдан фойдаланувчи хорижлик мижозлар Ўзбекистон Республикаси Давлат божхона қўмитаси расмий веб-сайтини излаб топишларини осонлаштириш мақсадида сайт www.customs.uz манзилида ҳам фаолият юритмоқда.


Ҳисоботда қайд этилишича, Zoom жорий йилнинг иккинчи чорагида ўз даромадини 664 миллион долларга етказган; бу эса ўтган йилга нисбатан нақ 355 фоизга ошиш, деганидир. Шунингдек, компаниянинг соф фойдаси ҳам ўсиб, салкам 186 миллион долларни ташкил этган. Булардан ташқари, Zoom сервисининг мижозлар базаси ҳам ошган – ҳозирда 370 мингдан ошиқ компания видеоалоқа воситаси сифатида айнан ундан фойдаланади. Таъкидлаш керакки, бу – ўтган йилнинг шу давридагига қараганда 458 фоизга юқори кўрсаткичдир.\nМолиявий ҳисобот эълон қилингач, Zoom акциялари қимматлаб кетди ва натижада унинг қиймати ҳам 32 фоизга ошди. Пировардида компания асосчиси асли хитойлик бўлган 50 ёшли Эрик Юань (Eric Yuan) бир кунда нақ 5,2 миллиард долларга бойиди.\niPhone 12 тўғрисида дастлабки маълумотлар чиқди ва тахминий нархлари маълум бўлди


Абдулазиз Аҳмад Абдулборий Муҳаммад Абдулборий Тубайтий Абдулбосит Абдуссомад Абдулбосит Абдуссомад (Мужаввид) Абдулвадуд Ҳаниф Абдуллоҳ Босфор Абдуллоҳ Жуҳаний Абдуллоҳ Кандари Абдулмуҳсин Қосим Абдулмуҳсин Ҳарсий Абдулраҳмон Судайс Абдулҳодий Канакери Абдуррашид Суфий (қироат Ассусий) Абдуррашид Суфий (қироат Халаф) Абдурраҳмон Мажид Абдурраҳмон Олусий Аддукалий Муҳаммад Алалим (қироат Қолун) Аз-Заййин Муҳаммад Аҳмад Акром Алалақми Ал-Уйун Коший Али Жобир Али Ҳажжож Суосий Али Ҳузайфий Али Ҳузайфий (қироат Қолун) Алий Куший Алий Куший (қироат Варш) Аҳмад Ажмий Аҳмад Амир Аҳмад Мароғий Аҳмад Наина Аҳмад Собир Аҳмад Қодир Тараблусий Аҳмад Қодир Тараблусий (қироат Қолун) Аҳмад Ҳашоший Валид Наеҳий Доктор Айман Рушдий Сувайд Ёсин Жазоирий Ёсир Дусарий Ёсир Мазруий Ёсир Қураший Жамол Шокир Абдуллоҳ Жамон Усаймий Иброҳим Аҳдор Иброҳим Дусарий Иброҳим Дусарий (қироат Варш) Идрис Абкар Имод Зуҳайр Ҳофиз Махмуд Халил Хусорий Махмуд Халил Хусорий (мужаввид) Махмуд Халил Хусорий (қироат Варш) Маҳмуд Али Албанно (Мужаввид) Маҳмуд Рифоий Маҳмуд Шаймий (қироат ад Дуурий) Моҳер Шаҳаширо Моҳир Маъқилий Муиз Ҳарсий Муса Билол Мустафо Исмоил Мустафо Раъд Азовий Муфтаҳ Султоний Муфтаҳ Султоний (қироат ад Дуурий анил Кисаий) Муфтаҳ Султоний (қироат Аддурий ан Аби Амр) Муфтаҳ Султоний (қироат ибни Касир) Муҳаммад Абдулкарим Муҳаммад Абдуллоҳ (қироат ад Дуурий) Муҳаммад Абдуллоҳ (қироат Ал Баззий) Муҳаммад Айюб Муҳаммад бин Рошид ал-Афасий Муҳаммад Жибрийл Муҳаммад Луҳайдон Муҳаммад Муншид Муҳаммад Рашод Шариф Муҳаммад Сиддиқ Миншавий Муҳаммад Солиҳ Олим Шоҳ Муҳаммад Таблавай Муҳаммад Усман Хон Насер ал-Қатами Неъмат Ҳасан Нобил Рифоий Одил Райён Роми Деаис Саййид Рамазон Салоҳ Бухартий Сауд Шурайм Саъд Ғомидий Саҳл Ёсин Тавфиқ Соиҳ Ториқ Абдулғани Даввоб (қироат Қолун) Умар Қазабрий (қироат Варш) Форис Аббад Халифа Тунайжий Холид Абдулкофий Холид Муҳанно Шайх Абу Бакр Шатрий Шайх Али Хузайфий Шер Озод Тоҳир Яҳё Ҳавво Қаҳтоний Ҳоний Рифоий Ҳотам Фарид Алваир /mp3/surah/xalil_xusoriy/088.mp3\nМахмуд Халил Хусорий - Ғошия\n1. Батаҳқиқ, сенга Ғошиянинг хабари келди.\n2. Ўшал Кунда бир чеҳралар қўрқувчидир…\nﭭ ﭮ ﭯ\n3. Ишловчидир, чарчовчидир.\nﭰ ﭱ ﭲ ﭳ\n4. Ўта қизиган ўтга кириб, куядир.\n5. Қайнаб турган булоқдан суғориладилар.\n6. Уларга тикандан бошқа таом йўқдир.\n7. На семиртирмас ва на очликни кетказмас.\n8. Ўшал Кунда бир чеҳралар неъматланувчидир.\n9. Саъй-ҳаракатларидан розидирлар.\n10. Олий даражали жаннатдадирлар.\n11. Унда бекорчи гапларни эшитмаслар.\nﮗ ﮘ ﮙ ﮚ\n12. Унда оқиб турган булоқлар (бордир)…\n13. Унда баланд-баланд сўрилар…\nﮟ ﮠ ﮡ\n14. ва тайёрлаб қўйилган қадаҳлар…\n15. ва саф-саф қилиб тизилган ёстиқлар…\n16. ва ҳамма ёққа тўшалган гиламлар (бордир).\n17. Назар солмасмилар туянинг қандай яратилганига…\n18. ва осмоннинг қандай кўтарилганига…\n19. ва тоғларнинг қандай ўрнаштирилганига…\n20. ва ернинг қандай текислаб қўйилганига?\n21. Бас, эслатгин, сен, албатта, эслатувчидирсан, холос.\n22. Сен уларнинг устидан ҳукм ўтказувчи эмассан.\n23. Ким юз ўгирса ва кофир бўлса,\n24. бас, уни Аллоҳ катта азоб билан азоблайдир.\n25. Албатта, уларнинг қайтиши Бизгадир.\nﯶ ﯷ ﯸ ﯹ ﯺ\n26. Сўнгра, албатта, уларнинг ҳисоб-китоби ҳам Бизда бўладир.


"Инглиз тили дарсларида ўйинлар" китоби, Ҳикматулло Уразбаев\nМазкур қўлланмада инглиз тилини бошланғич босқичларда ўргатишда қўлланиши мумкин бўлган ўйинлар ва уларнинг сценарийлари ҳамда услубий кўрсатмалари берилган. Қўлланмадаги материаллар инглиз тилини бошланғич босқичларда ўргатилувчи мавзулар тартиби бўйича жойлаштирилган бўлиб, унда 100 дан ортиқ ўйин сценарийлари жамланган. Қўлланма инглиз тили ўқитувчилари учун инглиз тилини ўрганувчи ўқувчилар билан синфда ва синфдан ташқари ишларни ташкил қилиш учун мўлжалланган.\n1. Кийимлардўкони-1 (A Clothes Shop-1)\nЎйинмақсади: Рангларни эслаб қолиш (кўриш аъзолари орқали).\nАжратилганвақт: 5—7 дақ.\nЗаруржиҳозлар: Иккита бир ҳил, аммо турли рангдаги кийимлар (ҳақиқий ёки ўйинчоқ), масалан кўк ва қора шим, жигарранг ва кулранг юбка ва ҳ.к.\nа) агар кийим ҳақиқий бўлса, уларнинг ярми ўқитувчининг ўнг тарафида қолган ярми ўнг тарафида жойлаштирилади, бунда бир ҳил турдаги кийимлар битта жойга жойлаштирилмаслиги зарур;\nб) агар кийимлар қоғоздан ясалган ёки ўйинчоқ бўлса, улар доскага магнит билан ёки стендга тўғнағич билан маҳкамланади: бир қисми доска (стенд)нинг ўнг томонига қолган қисми чап томонига.\nИнглиз тили дарсларида уйинлар\nДашти қипчоқ лочини ёхуд Шайбонийхон қиссаси


Тожиклар ҳам газни 240 доллардан олади\nЎзбекистон ва Тожикистон ҳукуматлари газ нархи бўйича келишувга эришди.\nТожикгаз давлат компаниясининг раҳбари Фатҳиддин Муҳсиддинов Тожикистон томони ҳар минг куб метр газ учун Ўзбекистонга 240 доллар тўлашга розилик берганини айтди. Аввалроқ Ўзбекистон томони Қирғизистон билан газнинг ҳар минг куб метрини 240 доллардан бериш ҳақида битим имзолаганини хабар қилгандик.\nАснода тожиклар учун газ нархи ўтган йилга қараганда қарийб 100 долларга қимматлаган. 2008 йилда Тожикистон ўзбек газининг ҳар минг куб метрини 145 доллардан сотиб олганди.\n- Келишувни имзоладик. Узоқ вақт тортишдик. Улар ҳар минг куб метр газ учун 300 доллар сўради. Кейин 250 дан олишимизни таклиф қилишди. Ниҳоят биз ҳар минг куб метр газни 240 доллардан сотиб олишга келишдик, - деди Тожикгаз раҳбари Муҳсиддинов.\nЎтган ойда Ўзбекистон томони расмий Душанбени газдан 12 миллион доллар қарзини тўлашга мажбур қилиш учун Тожикистонга газ таъминотини учдан бирга қисқартирганди.


Павел Дуров: "Эртага кеч бўлиши мумкин!" » Ўзбекистон янгиликлари – Zamin.uz\nПавел Дуров: "Эртага кеч бўлиши мумкин!"\n01 май 2018, 23:18\nПавел Дуров, Роскомнадзорнинг "қора рўйхати"га тушган Telegram мессенжерининг асосчиси ҳамда эгаси ўзининг россиялик аудиториясига мурожаат қилиб, уларни Россияда Telegram мессенжерини блоклашга қарши митинг уюштиришга чорлади. Унинг сўзларига кўра, қарши намойишлар 30 апрелда ўтказилиши белгиланган, 1 майда кўчага чиқиш эса фойдасиз бўлиши мумкин, деб унинг сўзларини келтиради Терабайт нашри.\n«Бу москвалилкар учун ўзларининг умумий қарашларини ифодалаш ва ҳимоя қилиш учун тарихий имконият. Эртадан кейин эса ҳаммасига кеч бўлиши мумкин», – дейди Павел Дуров «ВКонтакте» тармоғидаги саҳифасида.\nУнинг аниқлик киритишича, митинг бугун, 30 апрелда, Сахарова проспектида ташкил қилинади. Дуровнинг маълум қилишича, Россия айни пайтда ҳал қилувчи паллада турибди. Агар ҳозир аҳоли бу жараённи бефарқ кузатса, истиқболда улар нафақат Telegram, балки бошқа кўплаб оммалашган хизматлардан ҳам маҳрум бўладилар.\n«Сўнгги 2 ҳафта мобайнида биз интернет-цензори билан мисли кўрилмаган жангни бошимиздан ўтказдик. Биз буни сиз учун – ўзимизнинг россиялик фойдаланувчилар учун қилдик. Энди эса Россияда интернетнинг тақдири сизнинг қўлингизда», – қўшимча қилди Дуров.\nАйтиш жоизки, 18 апрелда Telegram блокланишига қарши намойишда иштирок этган фуқароларга 100 соат мажбурий ишлаб бериш жазоси қўлланилган эди.\nАпрелнинг ўрталаридан бошлаб Telegram раҳбари Павел Дуров Россия хавфсизлик идорасига шифрлаш калитларини беришни рад этгач, Роскомнадзор суднинг қарори билан мессенжернинг IP-манзилларини оммавий блокировка қилишга киришиб кетган. 29 апрелда Telegram фаолиятида носозлик кузатилган. Айни пайтда эса мессенжердан фойдаланиш мумкин.\nЯнгиликлар » Технология » Павел Дуров: "Эртага кеч бўлиши мумкин!"


Боғлардаги қишки юмушларни бажариш бўйича тавсиялар - Ўзбекистон Республикаси Қишлоқ хўжалиги вазирлиги\nПлёнка остида маҳсулот тез етилади. Тупроқ ва ҳаво ҳарорати очиқ ердагига қараганда анча юқори бўлади. Баҳорда ҳарорат кўтарилиб, сувга нисбатан эҳтиёж ошади, тупроқда намлик камаяди. Бу вақтда қулупнайзорга сув берилади ва плёнка очиб қўйилади. Совуқ тушган кунлари ҳар эҳтимолга қарши, баҳорги совуқдан гулларга шикаст етмаслиги учун кечқурун плёнка яна ёпиб қўйилади. Юқори агротехника (суғориш, бегона ўтлардан тозалаш, чангланишни нормал ўтишига имкон яратиш) қоидаларига амал қилинганда ҳосил кўпаяди, гуллаш ва меванинг етилиши тезлашади. Плёнка остида “Ўзбекистон”, “Память Шредера”, “Ўзбекистон гўзали” ва бошқа навларни етиштириш мумкин.


hidoyat.uz – “Мовароуннаҳр” нашриётининг сайти - СЎРАГАН ЭДИНГИЗ (“ҲИДОЯТ” ЖУРНАЛИ, 2016 ЙИЛ 12-СОН)\nСЎРАГАН ЭДИНГИЗ (“ҲИДОЯТ” ЖУРНАЛИ, 2016 ЙИЛ 12-СОН)\nЖАВОБ: “Тоза” сўзи кўпроқ кийим-кечакка нисбатан қўлланади. Масалан, “тоза кийим” – нажас тегмаган, ювилган кийим деганидир. “Ҳалол” эса шаръий жиҳатдан истеъмол қилиш мумкин бўлган нарсаларни билдиради. Барча ҳалол нарсалар тоза бўлади, аммо ҳамма тоза нарсалар ҳам ҳалол бўлавермайди.\nЖАВОБ: Ижарага олинган ер ҳосилидан ерни ижарага олган деҳқон ушр беради. Зироат маҳсулотларидан бериладиган закот ушр дейилади. Бизнинг мазҳабимизда ўтин, хас-хашак ва оддий қамишдан бошқа барча экинларнинг ўндан бири (ёки йигирмадан бири) миқдорида закот берилади. Агар ер эгаси ва деҳқон ҳосилни тенг иккига бўлишга келишишган бўлса, ҳар иккови ҳам ўз улушидан ушр бериши лозим.\nЖАВОБ: Қуръони каримда бундай марҳамат қилинган: “Албатта, имон келтирган ва эзгу ишларни қилган зотлар учун Фирдавс боғлари манзил бўлур” (Каҳф, 107).\nПайғамбаримиз (алайҳиссалом): “Жаннатда юз даража бордир. Икки даража оралиғи ер билан осмон оралиғичадир. Фирдавс жаннати у даражаларнинг энг олийсидир. Ундан жаннат анҳорларининг тўрттаси отилиб чиқади. Унинг тепасида Арш бор. Агар Аллоҳдан сўрайдиган бўлсанглар, Фирдавс жаннатини сўранглар”, деганлар (Имом Ҳоким ривояти).\nЖАВОБ: “Мақоми Иброҳим” ҳазрат Иброҳим (алайҳиссалом) турган жой деганидир. Истилоҳда Иброҳим (алайҳиссалом) ўғиллари Исмоил (алайҳиссалом) билан Каъбани қураётганларида дуо қилган ўринга “Мақоми Иброҳим” дейилади. Қуръони каримда бундай марҳамат қилинади: «Эсланг: Байт (Каъба)ни одамлар учун зиёратгоҳ ва хавфсиз жой қилиб қўйдик. «Иброҳим мақоми»ни намозгоҳ қилиб олинглар!..» (Бақара, 125). Ҳозир Каъба ёнидаги Мақоми Иброҳимга Иброҳим (алайҳиссалом) оёқ излари рамзий акс эттирилган бир тош жойлаштириб қўйилган.\nКаъбатуллоҳ тавофида Ҳажарул асвад (Қора тош)дан кейин келадиган бурчакдан бошлаб ярим доира шаклида қалин, пастак девор билан ўралган жой “Хатийм” дейилади. Бунга сабаб ҳазрат Иброҳим (алайҳиссалом) Каъбани қурган пайтларида шу жой ҳам Каъба ичида бўлган. Замонлар ўтиши билан, Пайғамбаримиз ўттиз беш ёшга тўлган йиллари маккаликлар Каъбани қайтадан қурмоқчи бўлишади ва қурилишга фақат ҳалол йўл билан топилган молдан сарфлашга келишадилар.\nБироқ ҳалол маблағлари Каъбани эски ҳолидек катта қилиб қуришга етмайди. Шунда уни ихчамроқ қилиб қуришади-да, Каъбадан эканини билдириш мақсадида очиқ қолган жойни ҳам ярим девор тиклаб, ўраб қўйишади. Бу ҳақда Ойша онамиз (розияллоҳу анҳо)дан бундай ривоят қилинади. «Мен Расулуллоҳ (соллаллоҳу алайҳи ва саллам)дан Хатийм ҳақида сўраб: “У Каъбаданми?” десам, у зот: “Ҳа”, дедилар. Мен: “Унда нима учун Каъбага қўшиб юборишмаган?” десам, у зот: “Қавмингнинг (яъни, Қурайшнинг) маблағи етмай қолган…”, дедилар» (Имом Бухорий ривояти). Шунинг учун доимо Хатиймни ҳам қўшиб тавоф қилинади.\nАна шу жой “Ҳижри Исмоил” деб ҳам номланади. Чунки ўз даврида ҳазрат Иброҳим (алайҳиссалом) ўғли Исмоил ва аёли Ҳожарни Каъбатуллоҳ ёнида қолдириб кетаётганларида улар учун дарахт шох-шаббаларидан бир капа ясаб берганлари ривоят қилинган.\n608 марта ўқилган.


Бош саҳифа / Ислом / Қуръон оятлари /\n“Бақара” сурасининг 31-32-оятлари тафсири\nوعَلَّمَ آدَمَ الأسْمَاءَ كُلَّهَا ثُمَّ عَرَضَهُمْ عَلَى الملائكه فَقَالَ أَنْبِئُونِي بِأَسْمَاءِ هَؤُلاءِ إِنْ كُنْتُمْ صَادِقِينَ (31) قَالُوا سُبْحَانَكَ لَا عِلْمَ لَنَا إِلَّا مَا عَلَّمْتَنَا إِنَّكَ أَنْتَ الْعَلِيمُ الْحَكِيمُ (32)\n31. Ва Одамга исмларнинг барчасини ўргатди, сўнгра уларни фаришталарга кўрсатиб: “Агар ростгўйлардан бўлсангиз, манавиларнинг исмларини менга айтиб берингчи”, – деди.\nАллоҳ таоло Одамни Ўзининг ер юзидаги халифаси қилаётган пайтда унга улуғ бир сирни берганлиги ушбу оятдан билиниб турибди. У ҳам бўлса, Одамга исмларнинг барчасини ўргатишидир. Яъни инсон ўзини ўраб турган барча ашёларнинг белгиси сифатида исмни, маънони ишлатади. Ҳис қилинадиган, жисмга эга бўлган нарсаларни фаҳмлаш учун нутқий рамзларни ишлатиш қудрати инсон ҳаётида энг улуғ қудратлардан бири ҳисобланади. Акс ҳолда бировга тоғни тушунтирмоқчи бўлсанг, уни тоғнинг олдига олиб бориб, айлантириб кўрсатишдан ўзга чора бўлмас эди. Агар Аллоҳ таоло инсонга ушбу қобилиятни бермаганида, ер юзида ҳаётни тасаввур қилиш қийин бўлар эди.\nРивоятларда келишича, “Бунинг исми от, буниси туя, мана бу қуёш, бу эса юлдуз”, деб ҳатто кичкина нарсаларгача ўргатилган. Яъни Одамнинг ер юзида халифа бўлишининг асосий сабабларидан бири илм олишга истеъдодининг борлигидир. Ҳозирда инсоннинг илм ёрдамида борлиқнинг сирларини кашф этаётгани ҳам ўшанда берилган қобилият натижасидир.\n32. (Улар:)“Ўзинг поксан! Бизда Сен билдиргандан бошқа илм йўқ. Албатта, Сен Ўзинг ўта илмлисан, ўта ҳикматлисан”, – дедилар.\nФаришталар бу ерда юксак одоб мисолини кўрсатдилар. Билмаган нарсаларини сўзсиз “Билмаймиз”, деб айтдилар. Билмаган нарсасини тан олиб, вақтида “Билмайман” дейиш ҳам катта одоб, ҳам катта илм ҳисобланади.\n"Тафсири ҳилол" китобидан\nКиритилган вақти: 08/10/2019 15:15; Кўрилганлиги: 2093\nМатериал манзили: https://sammuslim.uz/islam/ayahs/baqara-surasining-31-32-oyatlari-tafsiri\nЧоп этилган вақт: 27/06/2022 13:54


ИнтерФУТБОЛ :: Мураббий кўзгусида жамоаси кўринадими?\nМураббий кўзгусида жамоаси кўринадими?\nҲа, аксарият ҳолларда шундай. Лекин футболда истиснолар ҳам учраб туради. Аввало, истиснолардан бошласак. Баъзан жамоанинг кучли таркиби мураббий фалсафасидаги бўшлиқларни сездирмайди. Масалан, «Барселона» Испания Примеросида ҳамиша ғолиблик учун курашади, совринли ўринлардан жой олади. Буни бутун футбол олами яхши билади. Шу билан бирга Хосеп Гвардиола кетганидан буён жамоа ўзига муносиб мураббийга ёлчимаётгани ҳам бор гап.\n«Сельта»га қарши кечган учрашувнинг сўнгги дақиқаларида ғалаба қўлдан чиқарилгач, «Барселона» мухлислари Кике Сетьенни «физрук»ка чиқаришди. Уларни тушуниш мумкин. Дарҳақиқат, Ансу Фати, Луис Суарес ва Жорди Альба захирага олингач, жамоа ўйини бузилиб кетди. Улар ўрнини эгаллаган футболчилар мураббий ишончини оқлашолмади. Ташқи томондан қарасак, таркибда кимнидир алмаштиришга зарурат йўқ эди. Бу - бизнинг фикримиз. Футболчиларнинг жисмоний ҳолати эса кўпроқ мураббийга аён. У янги кучлар билан ўйинни кучайтиришни ўйлагани аниқ. Аммо Кике Сетьен ўйлари ўйлигича қолди ва «Барса» сафардан атиги бир очко билан қайтди. Аслида шу бир очко ноль кўринишига келиши ҳам мумкин эди. Мураббий бахтига Нолитонинг охирги зарбасини Марк-Андре тер Штеген бартараф этди. Агар германиялик кипер тўпни қайтаролмаганида, бу унга уят ҳисобланарди. Нолито қурмағур ўйиндан аввал Лионель Мессини осмонга чиқарганча мақтаб, шундай иш кўрсатиб қўйди. Биздаги ўртамиёна жамоаларнинг «Нолито»лари ҳам гранд рақибларга қарши баҳсларда шундай фойдали ишларни бажариб туришса, мухлислар уларга олқиш йўллардилар. Афсуски, ҳозирча Суперлигада бундай жараён кузатилмаяпти.\nКике Сетьендан фарқли ўлароқ, Тачмурод Агамуродов «Пахтакор»га қарши кечган муҳим ўйинда бирорта захира алмашувини амалга оширмади ва бу ҳолни жамоа ўйинини бузилишидан сақловчи омил сифатида изоҳлади. Футбол оламида учраб турадиган изоҳ. Ким нима дерди бунга қарши?! Ҳамма масъулият мураббий зиммасида ва унга ҳеч ким ўргатолмайди, аниқроғи, ўргатишга ҳақли эмас. Нима бўлганда ҳам, мухлислар ўтган ҳафта Кике Сетьен ва Тачмурод Агамуродовнинг ўйинга ёндашувларини бир-бирига қиёслаб, муҳокама қилишди. Бири захира алмашуви туфайли ғалабани қўлдан чиқарди, иккинчиси бу ишни амалга оширмай, мағлубиятга розидек таассурот уйғотди, гўё. Бошқача айтганда, ҳар иккисининг мураббийлик кўзгусида жамоаларнинг аҳволи яққол кўзга ташланди.\nУмуман олганда, мураббийлик кўзгуси нима? Тушунарлироқ бўлиши учун «Дўстинг кимлигини айтсанг, сенинг кимлигингни айтаман!» мақолини эслаш кифоя. Демоқчимизки, бугун Суперлигадаги жамоаларнинг савиясига баҳо бериш учун уларни қайси мураббийлар бошқаришаётганини билиш етарли. Тўғри, Тачмурод Агамуродов «Қизилқум» бошқарувини яқиндагина қўлга олди. Лекин бу факт олдиндан хулоса айтишимизга тўсиқ бўлолмайди. Футбол оламидаги воқеалар ривожини мунтазам кузатиб борувчи кишилар аввалдан тахминларини айтадилар ва аксарият ҳолларда ҳақ бўлиб чиқадилар. Шу маънода айтсак, бугун Тачмурод Агамуродов, Баҳром Ҳайдаров ва Виктор Кумиков раҳбарлигидаги «Қизилқум», «Сурхон» ва «Андижон»нинг келажагини маълум даражада тахмин-тасаввур қилиш мумкин. Йўқ, бу жамоаларнинг истиқболи порлоқ бўлишини жуда-жуда истаймиз. Ахир футболимизнинг савияси кўтарилиши учун Суперлигада кучли жамоалар сони ортиши талаб этилади. Бироқ кўп йиллардан буён кўриб-билиб турган ҳақиқатларни ҳам инкор этмайлик. Тачмурод Агамуродов, Баҳром Ҳайдаров, Виктор Кумиковнинг нималарга қодир эканликлари кўпчиликка маълум-ку! Шуни била туриб, жамоалар мутасаддилари нима сабабдан яна шу мураббийларга мурожаат қилаверишлари тушунарсиз. Балки бу борада биз билмайдиган бошқа гаплар ҳам бордир. Майли, ўзлари билишсин, лекин мухлисларни ҳам ортиқча ишонтиришмасин-да! Ишончлар битта-битта сўнаверади ва биз буни бирдан пайқамаймиз. Билганимизда эса вақт аллақачон бой берилган бўлади. Кўпчиликка ёқмаса-да, Андрей Фёдоров ва Дилявер Ваниев ҳақида ҳам шундай фикр айтиш мумкин. Ҳеч бир муболағасиз таъкидлаш жоиз, ҳозир Суперлигада элит лига савиясига мос тушмайдиган камида 6 нафар бош мураббий фаолият кўрсатмоқда. Биламиз, бу мулоҳазаларни ёзиш оғир, қайсидир мураббий фаолияти хусусида танқидий фикр юритиш учун кишида маънавий ҳуқуқ бўлиши даркор. Биз мулоҳазаларимизда мутахассисликка даъво қилмай, айнан маънавий ҳуқуқимизга таянмоқдамиз. «Истеъфо ҳақидаги гап-сўзларга кўникиб кетганман!» - дейишдан хижолат тортмаган мураббий келажакда жамоаси ривожи учун астойдил ишлашига ишониш мумкинми?! Мураббий истеъфо масаласи кўтарилаётганидан ажабланмаса, бундан қайғурмаса, изтироб чекмаса, натижа кутса бўладими ундан?!\nИстеъфодан чўчимаётган мураббий жамоаси оғир аҳволга тушиб қолишидан асло хижолат тортмайди. У ҳар доим ўзини ҳақ билади ва жамоаси инқирозида бошқаларни айблайди ёки тушунарсиз сабаблар ахтаради. «Футболчиларда ғалаба учун кураш хоҳишини кўрмадим!» - деган мураббий ўз сўзлари нақадар мантиқсиз эканлигини тушунармикан?! У жамоасининг ғалаба учун курашиши аввало, ўзига боғлиқлигини биладими? Суперлига ва унда иштирок этаётган айрим жамоалар шундай фикрловчи мураббилар учун увол эмасми?! Келинг, очиқ-ошкора айтайлик ва эътироф этайлик, бир гуруҳ бош мураббийлар учун футболимиз увол! Суперлигадаги ҳар қайси жамоа -футболимизнинг бир бўлаги! Шундай экан, уларнинг тақдирини муносиблар ичра муносибларга топширмоқ лозим. Акс ҳолда, футболимиз тараққиётига дахлдор қатор ҳужжатларнинг ижроси масаласи шубҳа остида қолаверади. Қачонки тараққиётнинг темир қўллари уларни мажбуран четга чиқариб қўймагунича жим қараб туриш матбуот шаънига ҳам ярашмайди...\nМуҳтарам мухлис! Юқорида таъкидлаганимиздек, яна бир қатор мураббийлар жамоадаги кучли футболчилар саъй-ҳаракатлари эвазига ишлаб юришибди. Ҳолбуки, уларнинг мураббийлик салоҳияти кучли жамоаларни бошқаришга тортмайди. Ачинарлиси, мана шу аччиқ ҳақиқат кимларнингдир устамонлиги билан яширилмоқда. Кези келганда, мухлисларни ўйлантираётган яна бир мулоҳазани тилга олиш жоиз. Мухлислар аввалги турларда «Пахтакор» ва «Локомотив»ни мағлуб этган «Сўғдиёна»дан Жиззахда фақат ғалаба кутишди. Мантиқан улар ҳақ эдилар. Айни чоғда «Андижон»га очко сув ва ҳаводек зарурлиги ҳам ҳеч кимга сир эмас. Шундай вазиятда ўртадаги дурангни қандай изоҳлайсиз? Гранд жамоаларни енгган «Сўғдиёна»нинг кучи етмадими ёки «Андижон»ни қўшимча куч курашга чорлади? Бу саволга жавоб тополмаймиз. Лекин шуниси аниқ, Фарҳод Бекмуродовнинг ажойиб зарбаси «Андижон»ни навбатдаги мағлубиятдан асради. Адолат юзасидан юқоридаги танқидий мулоҳазамизни юмшатиб, у Нолито каби иш тутганини таъкидлаймиз. «Насаф»нинг «Машъал» ва «Бухоро»ни енголмагани ҳам кўпчиликда шу каби саволлар туғдирди. «Насаф» бу икки жамоани енга оларди, лекин енгмади ёки енголмади. Иван Соловьёв жарима майдонига ёриб кириб, Жавлон Иброҳимовга тўп узатаётганида ва Руслан Болов гол ураётганида, «Металлург» ҳимоячилари нимадан сеҳрланишди? «Навбаҳор» футболчиларининг тез ва аниқ ҳаракатланишганиданми? Эҳтимол шундайдир. Очиғи, голлар урилган вазиятларда «Навбаҳор», хусусан, Азиз Турғунбоевнинг омади юришди! Омад эса кучлиларга кулиб боқади! Шундай ёзишга ёздик, аммо яна ўйга толдик: «Андижон» ва «Локомотив» футболчилари ўз ҳаракати билан «Металлург» ҳимоячиларини сеҳрлай олмаганмидилар?! Балки сеҳрлашолмагандирлар. Якуний хулоса айтишдан ўзимизни тиямиз. Зеро, футбол оламида нималар рўй бермайди-я... «Сочи» - «Ростов» учрашувини форс-мажор ҳолати сифатида баҳоламаган РПЛ «Краснодар» - «Динамо» баҳсига шундай ҳукм чиқарди. Албатта, бу қарор Валерий Карпинни ғоят ҳайратлантирди. Ҳайратлантирди, холос!\nТабиийки, футболимиздаги воқеалар бизни ҳам ажаблантиради. Хўш, худди Валерий Карпин каби ажабланиш билан кифояланишимиз керакми? Ўйлаймизки, бу саволга футболимиз жамоатчилиги «Йўқ, соҳа тараққиёти йўлида ҳар биримиз имкониятимиздан-да кўпроқ курашишга тайёрмиз!» - деб жавоб қайтаради. Журналистлар эса бунда бошқаларга намуна кўрсатишади. Чунки Президент Шавкат Мирзиёев 27 июнь - Матбуот ва оммавий ахборот воситалари ходимлари куни муносабати билан қалам аҳлини қутлар экан, соҳадаги камчилик ва нуқсонларга алоҳида эътибор қаратди: «Албатта, бугун биз ҳамма соҳада, жумладан, оммавий ахборот воситаларини ривожлантириш борасида ҳам изланишдамиз. Бинобарин, бу йўлда ютуқлар билан бирга камчилик ва нуқсонлар бўлиши ҳам табиийдир. Бу ҳақда гапирганда, миллий медиа майдонимизда замоннинг ўткир талаб ва мезонлари, энг муҳим тенденцияларини очиб бериш, танқидий таҳлил, одамлар кутаётган мавзу ва муаммоларни дадиллик билан ўртага ташлаш ҳали ҳам етакчи ўрин эгалламаётганини айтишга тўғри келади. Афсуски, аксарият ахборот воситаларида ижтимоий салмоғи енгил бўлган, ҳисобот ва баландпарвозлик руҳидаги материаллар ҳануз устунлик қилмоқда». Давлатимиз раҳбарининг бу сўзлари таҳририятимизни ҳам янада кўпроқ ишлаш, мақолалардаги танқидий-таҳлилий руҳни кучайтиришга ундайди. Ушбу мулоҳазаларимиз - шу йўлдаги бир уриниш!\nМуҳаммад ВАЛИ, "ИнтерФУТБОЛ" нашри\n07:46 Европа Лигасида ярим финал жуфтликлари маълум бўлди (0)\n07:30 Чемпионшип, энг қимматбаҳо ўйин... (0)\n05:23 Алишер Никимбаев: «УЕФАга ўтиш учун асосимиз борми?» (0)\n03:50 ЕЧЛ. Яна 1/8 финал (жавоб ўйинлари)ҳақида: Айрилиқ азоб, албатта! (0)\n02:18 Ана холос: Яна шу «Лион»ми...? (0)\n01:25 Олға Остон, қўрқма, Жасур!!! (0)\n00:18 Сульшер: «Бу бизнинг мавсумдаги учинчи ярим финалимиз, энди финалга чиқмоқчимиз» (0)\n23:36 «Ювентус» ёзда Рэмзини сотишга тайёр (0)\n22:38 ЕЧЛ-2020/2021 дастлабки раунди финали қолдирилди (0)


Коронавирус: “Юртимизда ушбу касалликка ташхис қўйиш имконияти мавжуд, шунингдек, даволай оладиган малакали мутахассислар ҳам етарли”… – Kar24.uz\nКоронавирус: “Юртимизда ушбу касалликка ташхис қўйиш имконияти мавжуд, шунингдек, даволай оладиган малакали мутахассислар ҳам етарли”…\n03.02.2020 25 views0\n– Маълумотларга кўра, коронавирусдан касалланган одамларнинг 80 фоизида хасталик енгил ўтади, қолган 20 фоизида оғир кечиши мумкин. Ўлим ҳолати юз бериши эҳтимоли бўлган 2-3 фоизи эса иккиламчи оғир, сурункали касалликларга чалинган, иммун тизими пасайиб кетган беморларга тўғри келмоқда, – дейди Лианн Куппенс. – Ушбу касалликнинг олдини олишга қаратилган тадбирлар учта йўналишда олиб борилиши мақсадга мувофиқ. Биринчи ўринда касаллик манбаини жиловлаш, иккинчиси, юқишнинг олдини олиш, учинчиси эса, юқтириб олиш эҳтимоли бўлган аҳолини ҳимоя қилишдир. Бу борада Ўзбекистонда амалга оширилаётган саъй-ҳаракатларни эътироф этган ҳолда тўлиқ қўллаб-қувватлаймиз.\nЭнг муҳими, айни кунга қадар Ўзбекистонда коронавирус инфекциясига чалинган беморлар қайд этилмади. Юртимизда ушбу касалликка ташхис қўйиш имконияти мавжуд, шунингдек, даволай оладиган малакали мутахассислар ҳам етарли.\nЭнди ўзини ўзи банд қилган фуқароларга иш стажи ёзилади\n“Қорақалпоғистон Республикаси фермерларга давлат режасини белгилашда таниш-билишлик қилинмоқда”ми?


Қошиқдаги хавф - Ishonch.uz\nБош саҳифа Ўзбекистон Қошиқдаги хавф\n«Ishonch» газетасини мунтазам ўқиб бораман. Ёритилаётган кўплаб танқидий-таҳлилий мақолалар кўпчилик қатори мени ҳам мушоҳадага ундайди.\nХусусан, газетанинг шу йил 12 август сонида чоп этилган «Трансёғлар чангали» мақоласини катта қизиқиш билан ўқиб чиқдим. Келтирилган далиллардан эса ҳар биримиз ўзимиз ва оиламизни, жамият саломатлигини ўйлашимиз, бефарқ бўлмаслигимиз, миллат генофондини асрашимиз шарт, деган фикр ўтди хаёлимдан.\nГап миллат генофонди ҳақида кетар экан, нафақат трансёғлар, балки гени ўзгартирилган озиқ-овқатлар, дунёда кечаётган турли воқеа-ҳодисаларнинг маънавий-ижтимоий таъсиридан ҳам ҳимояланишни ўрганишимиз керак.\nТаомдан тортиб кийимгача, турмуш тарзимиз, жамиятда ўзимизни тутишимизгача кун сайин ўзгармоқда. Инсоннинг феъл-атвори ўзгариб, жоҳиллик, манманлик, атрофдагиларни менсимаслик, ўзбилармонлик авж олмоқда. Аслида, буларнинг барчаси овқатланишимиз билан ўзаро боғлиқ. Зеро, машойиҳлар бежизга, «сен нима тановул қилсанг, ўшанинг ўзисан» дейишмаган.\nОта-боболаримиз таомланишда, кийинишда ўзлари яшаётган ҳудуд, иқлим хусусиятларидан келиб чиқишган. Бугунги глобаллашув замонида бундай ёндашувга бутунлай зид ҳаракатларни кўряпмиз. Ваҳоланки, бизнинг таомномамиз нафақат жисмимизга, руҳиятимизга ҳам таъсир кўрсатади. Ҳалол-ҳаромни фарқламай тановул қилишимиз оқибатида турли касалликларга чалиняпмиз, маънавиятимиз мўртлашяпти.\nОвқатланишимиздаги муаммолар ижтимоий-иқтисодий шарт-шароитлар билан ҳам боғлиқ. Кўпчилик оилаларда танлаб тановул қилиш имкони йўқ. Шу сабаб, биринчи навбатда, сифатига эмас, нархига эътибор қаратилади. Айримлар эса овқатланиш маданиятига эга эмаслиги оқибатида ўз соғлиғи кушандасига айланади.\nАслида, озиқ-овқат хавфсизлигини таъминлаш азалдан глобал муаммолардан бири саналади. Илгарилари ҳам олимлар бу мавзуда турли қарашларини, таклифларини баён қилишган. Англиялик иқтисодчи Т.Р.Мальтус (1766-1834) аҳоли жон сони геометрик, озиқ-овқат ресурслари эса математик ўсиш тартибида бўлади, деган фикрни илгари сурган. Бу маълум бир маънода тўғри ҳам. Дунёдаги етук иқтисодчи олимлар она заминимизнинг озиқ-овқат имконияти 13-15 миллиард аҳолини боқишга аранг етади, деб бонг ураётгани бежиз эмас. Озиқ-овқат тақчиллигини енгиш мақсадида ўтказилаётган кўплаб тажрибалар уруғлик генетикасини (соя, картошка, макка, буғдой, помидор, бодринг ва ҳ.к.) тубдан ўзгартириб юборяпти. Кўплаб олимлар бунинг оқибатида онкологик касалликлар, семизлик каби турли нуқсонлар кўпаяётгани ҳақида бонг урмоқда. Бироқ, ҳалигача озиқ-овқат тақчиллигининг олдини олишнинг самарали ва безарар усуллари ўйлаб топилмаяпти. Бу эса канцероген ва фармацевтика соҳаси корчалонларининг тили бир деган қарашларни ёқлайди гўё. Бириси касал қилади, униси даволаш баҳона чўнтак қаппайтиради.\nБу озиқ-овқатлар ичида энг кўп ишлатиладигани соя ва пальма ёғи бўлиб, ундан олинадиган ёғ-мой концентрати гўшт-сут, кондитер, фармацевтика, парфюмерия ва бошқа маҳсулотларда ҳамда «Е» маркали ранг-бўёқнинг минглаган кўринишида ишлатилиши, уларнинг савдо расталари, дорихона дарчаларида ўзини кўз-кўз қилаётгани ҳақиқатдир. Журналист Зебо Намозова ушбу масалани холислик билан таҳлил қилган.\nМенимча, ушбу масалада ҳукумат қарори ижросини таъминлашга ҳар биримиз ҳисса қўшишимиз керак. Трансёғларнинг зарари ҳақида билганларимизни яқинларимизга тушунтиришдан, тарғиб қилишдан тўхтамаслигимиз зарур. Фойда кетидан қувиб, халқ саломатлигини унутган тадбиркорлар фаолияти юзасидан жамоатчилик назоратини кучайтириш мақсадга мувофиқ.\nБиз табиатан ёғни хуш кўрадиган халқмиз. Шунгами, ёғ танлаб ўтирмаймиз. Аммо улар саломатлигимизга бевосита таъсир қилаётгани бу масалада қарашларимизни ўзгартиришни тақозо этади.\nТўрткўл туманидаги 67-умумтаълим\nАввалги саҳифаМаънавиятимизга тутилаётган ойна\nКейинги мақолаУчинчи ренессанс сабоқлари


Эркин микрофон - Сичқон ҳассага таянадиган "жаннат"\nҚўқонлик Акрам Воҳидовнинг¸ Ўзбекистон халқи жаннатда яшамоқда¸ ташқаридагилар эса бу жаннатни кўролмаëтир¸ деган мазмунда Озодлик шаънига қилган танқидига жавоб берган айрим ўзбекистонликлар бу жаннатни шундай тасвирладилар.\nИссиғу ëруғсиз жаннат....\n“Эркин микрофон” эшиттиришига Россиядан телефон қилган, асли қорақалпоғистонлик Кенжабой Жуманиёзов Озодликнинг айни эшиттиришида сўзлаётган ҳамюртларининг газ ва чироқ йўқлиги ҳақидаги мурожаатларига муносабат билдира туриб, ўтган йили қишда ўзи билан содир бўлган бир воқеани сўзлаб берди.\nМаълум бўлишича, Жуманиëзов яшайдиган туман Ички ишлар бошқармаси уни газ ҳақини тўламагани учун уч ой ҳибс қилинган экан.\nКенжабой Жуманиëзов: Кеча фарғоналик битта киши “Ўзбекистон жаннат” деди. Ўзбекистон қанақасига жаннат у? Савдогарларга¸ бой-бадавлат бўлса¸ шунга жаннат. Камбағаллар борку¸ паст фуқаролар шулар учун жаннат эмас. Мана бизда Қорақалпоғистонда¸ ҳамма жойда шу: газ¸ свет умуман йўқ десангиз ҳам бўлади. Бор жойида бор¸ йўқ жойида йўқ. Даже ўтин¸ кўмир деган нарсанинг ўзи йўқ. Ойига 200 доллар ойлик бор деяпти. Қоғозда ëзилади у. Уни олаëтган одам йўқ. Қорақалпоғистонда ҳам шу. Ўтган йил мен шу нарсанинг қурбони бўлдим. Мен газга тўлмаганман. Қарз кўпайиб кетган. Менга яна фоиз миндириб юборишган. Тўламаганлигим учун мени уч ойга қамаб қўйишди.\nОзодлик: Газ билан светга тўламаганингиз учун қамаб қўйишдими?\nКенжабой Жуманиëзов: Ҳа. Штрафни ҳам тўладим¸ ўтириб ҳам чиқдим. “Газга пул тўламаганингиз учун¸ қарзингизни узмаганингиз учун” деяптида.\nОзодлик: Суд бўлдими ëки ҳибсхонада ўтирдингизми?\nКенжабой Жуманиëзов: Ëпиқ суд бўлди. Бир мартамас¸ икки мартамас огоҳлантиришдида бизни. Мен йўқманку. Мен уйда бўлмайманда. Йилига бир марта уйга бораман.\nОзодлик: Оилангиз у ëқда уйда яшаяптими?\n- Ҳа¸ яшаяпти. Улар газга пул тўлай олмаган. Нафақадан ўтиб турган. Нафақа берадиган почта унинг кўпини ўтказмаганда. Шу билан кўтарилиб кетган¸ дейди қорақалпоғистонлик Кенжабой Жуманиëзов.\nКамбағаллик суратига чизгилар\nНаманган вилоятидан телефон қилган суҳбатдошимиз ҳам душанба куни ҳавога узатилган “Эркин микрофон” эшиттиришида сўзлаган қўқонлик тингловчи Акрам Воҳидов фикрларига муносабат билдирди.\nУ ўзи ва ён-берисида яшаётган 20 га яқин оиланинг бугунги аҳволини бир-бирига қиёслаб, келган хулосаларини тилга олди.\n- Қийналиб қолдик¸дейманда. Битта ўзбек халқи ўртача меъëрида энг камбағалининг уйида битта сигир бўлиши керак. Эрталаб сут-қатиқ ичиш керак. Обедда тухум ейиши керак. Беш-олтита товуғи бўлиши керак. Товуғидан тухум олиб тухум қовуриб ейиши керак. Тўрт томонимда ҳам бирортасининг уйида мол йўқ¸ қўй йўқ.\nОзодлик: Шунчаликка тушиб қолганми маҳалла? Қайси маҳаллада турасиз?\n- Наманганда тураман. Қўшнимнинг 20-30 тасини биламан. Маҳалламизда моли бор¸ қўйи бор одам йўқ. Товуғи бор одам бор¸ қўшнимиз. Мен энг камбағал одамнинг ўртача яшаш меъëрини айтмоқчиманки¸ мана шу кунда битта сигири¸ тўртта қўйи¸ беш-олтита товуғи бўлиши керак. Эски бир Жигулими¸ Москвичми бўлиши керак. Ҳамма хонадонда машина йўқку. СССР пайтида 10 тадан мол бўлган. 20 тадан қўй етаклаганмиз. Ўзимизнинг уйимизда тўртта-бешта буқа бўлган. Ҳозир унақа нарса йўқ. 40 литр 40 литр ëғлар бўлган. Ҳозир бир баклашка бор. Беш литрлаб ëғ олиш¸ қоплаб ун олиш йўқ. Килолаб ун оламиз. Ўзбекистон шунчалик жаннатмакон бўлса¸ мен ўзимни ўйламаяпман¸ мен халқни¸ ватанни ўйлаяпман. Биз ниҳоятда фаровон яшашимиз керакда. Янги президент бўлган пайтда “бир йиллик пахтанинг пулига уч йил яшаймиз” деган эди. Ер ости¸ ер усти бойликларини гапирмаса ҳам бўлади. Газ¸ свет¸ сув ҳаммаси биздан чиқади. Мен Россияга бордим¸ бошқа ëқларга бордим. Бизники сингари жаннатмакон жой йўқ¸ лекин лаззатини ким тортаяпти билмаймизда. Халқ қийналаяпти¸ халқ. Ҳаëт ҳақиқатан яхши¸ кўринишидан чиройли¸ лекин кўпчилигининг уйида сичқон ҳассага таяниб туради. Ҳаммасини айтмоқчи эмасман. Бойлар ҳам бор¸ лекин 90 фоиз одам синди¸ дейди наманганлик суҳбатдошимиз.\n"Водий билан Хоразмда бизникидан беш баттар"\nҚўқонлик Акрамжон аканинг ўзбекистонликларнинг жаннатда яшаëтгани ҳақдаги гапларига эътироз билдирганлардан яна бири¸ қашқадарёлик Абдулла ака шундай фикрда.\nАбдулла ака: Мана шу кишининг фикрларига қўшилмайманда. “Бизларда ҳамма яхши яшайди” деб фикр билдирдилар. Буни миллионлаб ташқарига чиқиб кетган ўзбекистонликлар исботлаб турибдику. У кишида озроқ бўлса ҳам виждон бўлса эди¸ бу гапларни гапирмас эдилар¸ демоқчиман. Озодлик радиоси менга ўхшаган оддий халқнинг фикрини кўп айтади. Тўғрими¸ йўқми¸ ҳар ким ўзи учун жавоб беради. Мисол учун мен гапираяпман¸ мен ўзим учун жавоб бераман. Айтмоқчиманки¸ шундай инсонлар борлигидан инсон хафа бўлиб кетадида. Холис фикр билдирсалар ҳам бунчалик бўлмас эдида. Ўзбек халқи яхши яшаяпти¸ дейиш нотўғри хулоса. Буни оддий ўзбекистонликлар ҳам билади.\nОзодлик: Балки Қўқонда ростдан ҳам ҳаëт яхшидир? У кишининг оиласида¸ маҳалласида ҳақиқатан ҳаëт яхшидир? Шунақа бўлиши мумкин¸ деб ўйламайсизми?\n- Мен тексариси деб ўйлайман. Водийда учта вилоятда 9 миллион аҳоли яшайди. Водийга тўйга бориб келаëтганлар бор¸ шофëрлар бор. Ўшалардан сўрайманда. Водий билан Хоразмда бизникидан беш баттар дейди. Уларга нисбатан турмуш даражамиз яхшироқ эканда. Ўзбекистоннинг 70-80 фоизини десам лоф бўладию¸ 50 фоизини ўзимнинг қишлоғимдан биламан. Бир ойда бир кило гўшт олиб ея олмаëтган инсонлар борда. Бизда 50 фоиз бўлса¸ водийда бунақа инсонлар кўпроқ демоқчиман¸ дейди қашқадарëлик Абдулла ака.


Сув хўжалиги вазири: «Ўзбекистон трансчегаравий сув ресурсларидан ҳамкорликда фойдаланишдан манфаатдор»\nЎзбекистон Республикаси Сув хўжалиги вазири Шавкат Ҳамроев Нукус шаҳрида ўтказилаётган «Оролбўйи – экологик инновациялар ва технологияси ҳудуди» халқаро конференциясида трансчегаравий сув ресурслари тўғрисида гапирди.\n«Орол денгизининг қуриши ҳозирги куннинг жуда катта ва долзарб муаммоларидан бири бўлиб турибди. Сўнгги йилларда Ўзбекистон Орол муаммосининг салбий оқибатларини пасайтириш учун комплекс чораларни кўрмоқда. Шулардан бири трансчегаравий сув ресурсларидан оқилона ва ҳамкорликда фойдаланишдир. Бу Ўзбекистоннинг ташқи сиёсатида ҳам муҳим ўрин эгаллайди.\nТрансчегаравий сув ресурсларидан ҳамкорликда фойдаланиш - тинчлик ва барқарорлик омилидир. Биз бу борада қўшни давлатлар – Қозоғистон, Қирғизистон, Тожикистон ва Туркманистон билан махсус комиссияни тузганмиз ва бугунги кунда у самарали фаолият олиб бормоқда. Биз трансчегаравий сув ресурсларидан ҳамкорликда фойдаланишнинг янада қулай имкониятларини ўрганиб чиқмоқдамиз. Ўзбекистон бундан манфаатдор.\nҲозирги кунда сув хўжалиги бўйича мавжуд бўлган трансчегаравий иншоотларга алоқадор барча муаммолар ўз ечимини топган. Барча ҳолатлар халқаро сув ҳуқуқи меъёрлари бўйича тартибга солинмоқда.\nБиз Марказий Осиё сув ресурсларидан оқилона фойдаланиш бўйича регионал дастурни туздик ва конференция аъзоларига тақдим қилдик. Бу дастурнинг қабул қилиниши регионал сув ҳамкорлигини янада ривожлантириш имконини беради. Ўзбекистон бу дастурнинг қабул қилиниши ва ҳаётга татбиқ этилиши учун барча чораларни кўришга тайёр», - дея Шавкат Ҳамроевнинг сўзларини келтирмоқда Kun.uz мухбири.


Ҳужжат 16.03.1994 санаси ҳолатига\n2. Ўзбекистон Республикаси Ташқи ишлар вазирлигига вазирнинг тўрт нафар ўринбосари, шу жумладан, бир нафар биринчи ўринбосари бўлишига рухсат этилсин.\nхорижий давлатларнинг савдо ваколатхоналарини, халқаро сиёсий, иқтисодий ва молиявий ташкилотлар ва бирлашмаларининг ваколатхоналари ва миссияларини аккредитация қилади, хорижий фирмалар, компаниялар ва ташкилотларни аккредитация қилиш тартибини белгилайди;\n6. Вазирликка Ўзбекистон Республикаси Президенти томонидан тайинланадиган ҳамда Ўзбекистон Республикаси Олий Мажлиси томонидан тасдиқланадиган вазир бошчилик қилади.\n8. Вазир ўринбосарлари Ўзбекистон Республикаси Вазирлар Маҳкамаси томонидан тайинланади. Улар ўртасидаги вазифаларни Вазир тақсимлайди.\n10. Вазирликда қуйидаги таркибда ҳайъат ташкил этилади:\nВазир (ҳайъат раиси), Вазир ўринбосарлари (лавозимлари бўйича), Ташқи ишлар вазирлиги бир қатор таркибий бўлинмаларининг раҳбарлари.\nҲайъат аъзоларининг сони ва унинг шахсий таркиби Вазирнинг тақдимномаси бўйича Ўзбекистон Республикаси Вазирлар Маҳкамаси томонидан тасдиқланади.\nҚурилиш, тузатиш биноларни жиҳозлашда, Ташқи ишлар вазирлиги муассасаларини жиҳозлар, ташкилий техника воситалари билан таъминлашда, уларни компьютерлаштиришда;\nтехника воситаларига техник хизмат кўрсатишда ва уларни тузатишда;\nдипломатик ходимларни ижтимоий ҳимоя қилишда;\nТашқи ишлар вазирлиги фаолиятини яхшилашга қаратилган бошқа тадбирлардан фойдаланилади.


Чалғиш — Dilkashradio.com\nАссалому алайкум. Чалғиш – кўпинча бизни асосий мақсадимиз томон юришимизга ҳалал беради. Чалғиш бизни кўп фойдали нарсалардан қуруқ қолишимизга сабаб бўлади. Тасаввур қилинг бир дугонангиз билан суҳбатда бир сонияга бошқа нарсага чалғисангиз, муҳим маълумотни эшитмай қолишингиз мумкин. Худо йўлида яшаётганимизда эса, чалғиш бизни асосий йўлдан адаштиради. Энг муҳим ва энг керакли нарсани қилишга улгурмаймиз. Марфа билан Марям ҳақидаги парча ёдингиздами? Исони уйларига таклиф қилган Марфа асосий иш қолиб, бошқа ишга чалғиди. Калом бу ҳақида шундай дейди: «Марфа эса тайёргарчилик ишлари билан жуда овора эди» (Лука 10:40). Биз ҳам баъзан Марфага ўхшаймиз.\nҲаётимизда неча марта асосий иш қолиб бошқа нарсага чалғиганмиз? Буни санаб беришнинг ўзи мушкул бўлса керак. Уйингизга дугоналарингизни Калом ўқишга чақирдингиз-у, ўзингиз бу муҳим йиғилишни қолдириб, тушликка овқат тайёрлагани чиқиб кетдингиз. Ўша дамда, сиз Худонинг дугонангиз ҳаётида қилган мўъжисасини тинглашдан, уларга ўргатган сабоғини билишдан қуруқ қолдингиз. «Уйимга таклиф қилиб қандай уларни овқатсиз жўнатаман», деган фикр сизни бу нарсалардан чалғитди. Худо каломини тинглар эканмиз, бутун диққатимиз фақат Унда бўлиши керак. Фарзандларимизга Худо ҳақида ўргатар эканмиз, уларни чалғитиши мумкин бўлган, ҳамма нарсани масалан, телевизор, радио ва бошқа нарсаларни ўчириб қўйишимиз керак.\nЧалғиш сўзи иброний тилида «perispao» деб берилган. Бу «бир вақтнинг ўзида турли йўлларга йўналиш» деган маънони англатади. Чалғиш бу имонли аёлнинг Худо йўлидаги энг катта тўсиғидир. У бизни Худо Каломини тинглашга, Уни эшитишга ҳалал беради. Шу туфайли баъзан Худо биздан нима истаётганини билмай қоламиз. Чунки Уни эшитмаймиз.\nЯна бир ҳақиқат шуки, бизнинг Худо йўлида қилаётган хизматимиз биз учун энг катта тўсиқ бўлиши мумкин. Қандай қилиб дейсизми? Бутун диққатимиз, кучимиз, вақтимизни Худога хизмат қилишга бағишласак, Худо билан қачон вақт ўтказамиз. Уни қачон ўтириб тинглаймиз. Бу ҳақида гап кетса, бунга вақтимиз йўқлигидан нолиймиз. Шунинг учун ҳам Худо биз каби Марфаларга, диққатимизни хизматга эмас, У билан бирга вақт ўтказишга қаратишимизни айтади.\nҲар сафар Марфа билан Марям ҳақидаги парчани ўқиганингизда Худо сизга шу нарсани эслатади. Баъзида Худо хизматига берилган, имонли кишиларни кўрсангиз, уларнинг ўзгармаганини, аввал қандай бўлса шундайлигича қолганини пайқайсиз. Бунга сабаб ҳаётларида Худодан кўра хизматни устун қўйганларидир. Худо биздан шуни истайдими? Бу Шайтоннинг фикри. Шайтон бизни аёрлик билан шу йўлга йўналтириб қўйганини сезмай ҳам қоламиз. Агар у бизни ёмон қилишни эплай олмаса, бизни банд қилиб қўйишни эплайди. У шу йўл билан бизни Худо билан вақт ўтказишдан чалғитади. Агар ҳаддан ташқари хизматга берилиб кетганингизни пайқасангиз ўша онда тўхтанг, ва Худо ҳузурига бориб, У билан ширин ва ажойиб вақт ўтказинг. Бу сизга хизматдан дам олишингизга, ўзингиздаги баъзи камчиликларни кўришингизга ёрдам беради.


Fevral 2017 – Самарқанд – Ер юзининг сайқалидир…\nСуҳбат – 7 ва Суҳбат – 8.\nСуҳбат – 7. Арафа куни: Бу куни нималар қилиш керак? Жавоб : Арафа куни қилинадиган савобли ибодатлардан баъзилари тубандагилардир: Арафа куни бомдод намозидан, байрамнинг тўртинчи куни аср намозигача, 23-та фарз намозлари тамомланганидан кейинги салом берилишидан сўнгра дарҳол бир марта ташриқ такбири ўқиш вожибдир. Ташриқ такбири эса, “Оллоҳу акбар, Оллоҳу акбар. Ло илоҳа иллол-лоҳ. Воллоҳу акбар, Оллоҳу акбар ва лил-лоҳил-ҳамд,” деб ўқилади. Масжиддан чиқилганидан сўнгра ёки бирор нарча ҳақида сўзлашилганидан кейин ташриқ такбирини ўқиш лозим бўлмайди. Мазкур такбир келтириладиган кунларнинг сони бештадир: 1. Арафа куни. 2. Байрам куни ва байрамнинг қолган уч кунидир. Ташриқ такбири ўқиладиган кейинги уч…\nРамазон ойи ва рўза ибодати.\nРамазон ҳақида Марҳабо Ё Рамазон! Раҳматини, зиёсини икром қилдинг бизларга, Марҳабо, марҳабо ё шаҳри Рамазон, марҳабо! Шукрлар бўлсин, зиёнг ила нурландирдинг юзларни, Марҳабо, марҳабо эй шаҳри Рамазон марҳабо! Сўнган кўнгул қуёшисан, қора қалблар моҳисан, Мўминларнинг Ҳаққа борган ҳақиқатли роҳи*сан, Оманнаки, бир санада ўн бир ойнинг шоҳисан, Марҳабо, марҳабо эй шаҳри Рамазон марҳабо! Мўминларнинг сийнасига тўлди исминг мисраси, Сенинг ила юра юра фалоҳ** топмиш нечаси, Очилар раҳмат эшиги сенда қодир кечаси, Марҳабо, марҳабо эй шаҳри Рамазон марҳабо! Лозимича била олсак қадру қийматинг сенинг, Сен жонисан, жонидан ҳам қийматлисан сен жоннинг, Минг…\nРамазон ҳақида, Туркия дафтари.\nСуҳбат -5 ва Суҳбат – 6.\nСуҳбат – 5 Ҳадис шарифларда тубандагилар ҳам марҳамат қилинади: 1. “Мусулмон кишиси, жума куни ғусл таҳорати олиб, жума намозига чиқса, унинг бир ҳафталик гуноҳлари афв бўлади ва намозга борганича юрганидаги ҳар бир қадами алоҳида савоб берилади.” 2. “Бирор киши намоздан сўнгра уч марта “Субҳона раббика ояти каримасини” ўқиса, у етарли миқдорда савобга эришади.”оғфируллоҳалъазийм аллазий ло илоҳа илло ҳувал ҳайялқайюма ва атубу илейҳ”ни ўқиган кишининг ўзининг, отаонасининг гуноҳлари афв этилади.” 3. “Жума намозидан сўнгра 7 марта, “Ихлос” ва “Муъаввизатайин” (Кула-аузулар – ни) ўқиганларни Оллоҳу таоло бир ҳафта қазо, балодан ва ёмон ишлардан қўрий…\nСуҳбат – 3 ва Суҳбат – 4.\nСУҲБАТ – 3 Савдо-сотиқ масалалари ҳақида қисқа маълумотлар. Савдо-содиқда нималарга диққат этиш лозим? Масалан, 1. Сотиладиган нарса ва молни асли бўлганидан ортиқча мақтамаслик керак. Чунки бу ҳолда сотувчи ёлғон сўзлаган, олувчини алдаган ва унга зулм этган бўлади. Тўғри нарсалар учун ҳам қасам ичмаслик лозимдир. Ҳадиси шарифда, “Сотадиган нарсасини қасам ичиш билан яхши кўрсатган кишига қиёмат куни марҳамат қилинмайди, унга ҳеч бир шаклда ачинилмайди”, дейилади. 2. Сотиладиган молу нарсаларнинг айибини муштари(олувчи)дан яширмаслик керак, уларни қандай бўлсалар ўшандай кўрсатиш лозимдир. Сотиладиган молнинг камчилигин яшириш хиёнатдир. Унинг фақат яхши тарафларини кўрсатиш ёки уни қоронғиликда…\nСуҳбат -1 ва Суҳбат – 2.\nСуҳбат – 1. “Буюкларнинг сўзлари, сўзларнинг буюкларидир”. Икки жаҳон қуёши Ҳазрати Муҳаммад алейҳиссалом, “Мен яхши хулқ авторларни тамомига етказиш ва дунё га жойлаштириш учун юборилдим,” дея марҳамат қилганлардир. “(Эй мўминлар), сизлар учун – Оллоҳ ва охират кунидан умидвор бўлган ҳамда Оллоҳни кўп ёд қилган кишилар учун Оллоҳнинг пайғамбари (иймон эътиқоди ва хулқи атвори)да гўзал намуна бордир” (Аҳзоб, 21) ояти каримаси, Муҳаммад алейҳиссаломнинг “усваи ҳосана” (яъни намунаи имтисолан – гўзал ўрнак) бўлганлигини чиройли бир шаклда ифодалаб бермоқдадир. Маълумингизки, “Исломият, Оллоҳнинг амрларига таъзимда бўлиш ва яратилганларга шафқат этишдир”, “Марҳамат этмаганга, марҳамат этилмайди”, “Буюкларимзни ҳурмат қилмаган,…\n02/02/2017 16/12/2019 admin\nНамоз илоҳиси. Тўкилар бадандан кир, барча гуноҳлар, (Барча гуноҳлар, кир бадандан тўкилар,) Намоз учун таҳорат олганинг замон. Икки фаришта келиб ёнингда турар, Бомдод намозини ўқиганинг замон. Сен яна намозни тарк этма ҳеч, ҳеч ҳам, Истасанг гар бўлишин комил бир иймон. Оллоҳ бандам деса, Расул дер умматим, Пешин намозини ўқиганинг замон. Кўкдан ерга тушар саф-саф фаришталар, Фаришталарга муштоқ бўлар фалаклар, Дарҳол қабул бўлади бутун тилаклар, Кейинги(аср) намозни ўқиганинг замон. Жаннат боғчасини Ҳақнинг ўзи безар, Шоду хуррам мўминлар ичида кезар, Кироман котибин савобларин ёзар, Оқшом намозини ўқиганинг замон. У намозлар мўминларнинг бу…


Рукнимизнинг ўтган сонида Бақара сурасининг 111 – 113 оятлари тафсирини ўрганган эдик. Қуйида ушбу суранинг давомини кўриб чиқишда давом этамиз.\nوَمَنْ أَظْلَمُ مِمَّن مَّنَعَ مَسَاجِدَ اللّهِ أَن يُذْكَرَ فِيهَا اسْمُهُ وَسَعَى فِي خَرَابِهَا أُوْلَـئِكَ مَا كَانَ لَهُمْ أَن يَدْخُلُوهَا إِلاَّ خَآئِفِينَ لهُمْ فِي الدُّنْيَا خِزْيٌ وَلَهُمْ فِي الآخِرَةِ عَذَابٌ عَظِيمٌ * وَلِلّهِ الْمَشْرِقُ وَالْمَغْرِبُ فَأَيْنَمَا تُوَلُّواْ فَثَمَّ وَجْهُ اللّهِ إِنَّ اللّهَ وَاسِعٌ عَلِيمٌ * وَقَالُواْ اتَّخَذَ اللّهُ وَلَداً سُبْحَانَهُ بَل لَّهُ مَا فِي السَّمَاوَاتِ وَالأَرْضِ كُلٌّ لَّهُ قَانِتُونَ * بَدِيعُ السَّمَاوَاتِ وَالأَرْضِ وَإِذَا قَضَى أَمْراً فَإِنَّمَا يَقُولُ لَهُ كُن فَيَكُونُ * وَقَالَ الَّذِينَ لاَ يَعْلَمُونَ لَوْلاَ يُكَلِّمُنَا اللّهُ أَوْ تَأْتِينَا آيَةٌ كَذَلِكَ قَالَ الَّذِينَ مِن قَبْلِهِم مِّثْلَ قَوْلِهِمْ تَشَابَهَتْ قُلُوبُهُمْ قَدْ بَيَّنَّا الآيَاتِ لِقَوْمٍ يُوقِنُونَ\n“Аллоҳнинг масжидларини уларда Аллоҳ исми зикр қилинишидан тўсадиган ва уларни хароб қилиш ҳаракатида юрадиган кимсалардан ҳам золимроқ ким бор?! Ахир бу кимсалар ундай жойларга фақат қўрққан ҳолларида киришлари керак эди-ку. Улар учун бу дунёда расволик, охиратда эса буюк азоб бордир. Машриқ ҳам, мағриб ҳам Аллоҳникидир. Бас, қай тарафга юз бурсангиз, ўша жой Аллоҳнинг тарафидир. Шубҳасиз Аллоҳ (ҳамма томонни) қамраб олгувчи билимдондир. “Аллоҳнинг боласи бор”, дедилар. У Зот буларнинг ёмон гумонидан мутлақо покдир. Балки ер ва осмонлардаги нарсалар у Зотга тегишлидирки, ҳаммаси унга бўйсунади. (У) еру осмонларни пайдо қилгувчидир. Бирор ишни ҳукм қилса унга фақатгина “Бўл” дейди, холос. Бас, у иш бўлади. Билмайдиган кимсалар: “Аллоҳ бизга гапирса эди ёки бирор аломат келса эди”, дейдилар. Улардан илгаригилар ҳам уларнинг гапларига ўхшаш гапларни айтишган эди. Диллари бир-бирига ўхшайди. Биз аниқ ишонадиган қавм учун оятларни аниқ баён қилдик”. (Бақара. 114 – 118)\n“Қуръон боғлари” рукнимизнинг бундан олдинги сонида яҳудлар насороларга, насоролар эса яҳудларга “Сенлар ҳеч нарса эмассан, жаннатга фақат биз кирамиз” деганлари ва унинг ортидан Аллоҳ Таоло уларнинг бу гапларини хомхаёл эканини таъкидлагани тўғрисида оятларни кўрган эдик. Мазкур кўраётган оятларимиз ана шу яҳудлар ва насороларга тегишлидир. Улардан қайси бири бошқасининг масжидларини эгаллаб олса, у ерда Аллоҳнинг зикр қилинишидан тўсиб, уни хароб қилишга уринарди. Пайғамбар соллаллоҳу алайҳи ва салламнинг даврларида ҳам, ундан олдин ҳам шундай қилгандилар. Яҳудлар бошқа гуруҳнинг масжидларини эгаллаб олишса ёки ўша масжидлар уларнинг қўл остида бўлса, уларда Аллоҳнинг зикр қилинишидан тўсардилар ва уларни хароб қилишга уринардилар. Яҳудлар насороларга нисбатан ҳам, насоролар яҳудларга нисбатан ҳам худди шундай муомалада бўлардилар. Мушриклар Пайғамбар соллаллоҳу алайҳи ва салламга нисбатан ҳам худди шундай муомалада бўлиб, Каъба уларнинг қўл остида бўлган пайтида Пайғамбар соллаллоҳу алайҳи ва саллам ва саҳобаларнинг уни тавоф қилишларига йўл бермаганди.\nБу ишни ҳозирги даврда ҳам кўриб турибмиз. Яҳудлар, насоролар, серблар, ҳиндуслар ва русларнинг Фаластинда, Ливанда, Боснияда, Ҳиндистонда, Кашмирда ва Чеченистонда мусулмонларга қарши олиб бораётган урушларида худди шу йўлдан бораётганлари очиқ-ошкора кўриниб турибди. Кофирлар масжидларни ғаразгўйликларидан, ичиқораликларидан келиб чиқиб, атайин йўқ қиляптилар, вайрон қиляптилар.\nАллоҳ Таоло бу оятларда қуйидагиларни баён қилади:\n1 – Аллоҳнинг уйларида ҳақ сўз айтилишига тўсқинлик қиладиган ва масжидларни хароб қилишга уринадиган кимсадан кўра золимроқ одам йўқ. Бу ердаги хароб қилиш моддий, яъни уни бузиб ташлаш бўладими ёки мажозий, яъни уни соф Исломга чақириладиган маскан эмас, ёвузлик ошёнига айлантириш бўладими, фарқи йўқ.\n“وَمَنْ أَظْلَمُ – золимроқ ким бор?!” Бу ерда сўроқ гап сўраш эмас, инкор қилиш маъносида. Яъни ўшалардан ҳам золимроқ кимсанинг бўлишини инкор қилиш. “وَمَنْ أَظْلَمُ مِمَّن مَّنَعَ مَسَاجِدَ اللّهِ – Аллоҳнинг масжидларини тўсадиган кимсалардан ҳам золимроқ ким бор?!” Тўсқинлик қилувчиларнинг энг ёмони Аллоҳнинг масжидларига тўсқинлик қилувчилардир. Аллоҳ Таолонинг\nوَمَنْ أَظْلَمُ مِمَّنْ افْتَرَى عَلَى اللَّهِ الْكَذِبَ وَهُوَ يُدْعَى إِلَى الْإِسْلَامِ وَاللَّهُ لَا يَهْدِي الْقَوْمَ الظَّالِمِينَ\n“Ўзи Исломга даъват қилинаётган ҳолида (у даъватни қабул қилиш ўрнига) Аллоҳ шаънига (“У Зотнинг боласи бор, шериклари ҳам бор”, деб ёки Аллоҳнинг оят-мўъжизаларини “Бу сеҳр”, деб) ёлғон тўқиган кимсадан ҳам золимроқ ким бор?! Аллоҳ бундай золим қавмни ҳидоят қилмас!” (Соф. 7) деган гапи ҳам мана шу маънода. Яъни бўҳтон қилувчиларнинг энг ёмони Аллоҳга бўҳтон қилувчилардир.\n“Ўзи биладиган гувоҳликни Аллоҳдан яширган кимсадан ҳам золимроқ одам борми?! Аллоҳ қилаётган ишларингдан ғофил эмас”. (Бақара. 140) Яъни яширувчиларнинг энг ёмони ўзидаги гувоҳликни Аллоҳдан яширганлардир. Бу оятлардаги золимроқлик айнан шу оятда айтилган мавзу хусусидадир.\n2 — أُوْلَـئِكَ مَا كَانَ لَهُمْ أَن يَدْخُلُوهَا إِلاَّ خَآئِفِينَ – Ахир бу кимсалар ундай жойларга фақат қўрққан ҳолларида киришлари керак эдику. Яъни улар масжидларга тинч, (бемалол) кирмасликлари керак. Бу оятда уларнинг тинч (бемалол) киришларидан қайтариш бор. Уларнинг тинч (бемалол) киришлари масжидлар устидан ҳукмронлик қилишлари маъносида. Яъни улар масжидлар устидан ҳукмрон бўлиб қолмасликлари керак, агар масжидлар устидан ҳукмрон бўлиб қолсалар, уларни хароб қилишга шошиладилар. (أُوْلَـئِكَ Улар) Ўтган оятда айтилган Аллоҳнинг масжидларида Аллоҳнинг зикр қилинишидан қайтарадиган ва уларни хароб қилишга уринадиган кимсаларга ишора қилиняпти. Лекин бу ҳужжат умумий маънони англатади. Бу ерда сабабнинг хусусийлиги эмас, лафзнинг умумийлиги эътиборга олинади. Хуллас, оят Аллоҳнинг масжидларидан тўсадиган ва уларни хароб қилишга уринадиган ҳар бир одамга тегишлидир.\nШунга кўра, бу оятдан эй мўминлар, Аллоҳнинг масжидларидан қайтарадиган, уларни хароб қилишга уринадиганларга масжидлар устидан ҳукмронликни бериб қўйиш сизларга ҳаромдир, деган маъно ҳам чиқади.\nلهُمْ فِي الدُّنْيَا خِزْيٌ وَلَهُمْ فِي الآخِرَةِ عَذَابٌ عَظِيمٌ\n“Улар учун бу дунёда расволик, охиратда эса буюк азоб бордир” қаринаси билан бу ердаги тақиқ қатъий тақиқдир.\nوَمَا كَانَ لَكُمْ أَن تُؤْذُوا رَسُولَ اللَّهِ\n“Сизлар учун Аллоҳнинг пайғамбарига озор бериш дуруст эмасдир”. (Аҳзоб. 53) оятидан Аллоҳнинг пайғамбарига озор бериш ҳаромлиги ҳукми олингани ва\nوَمَا كَانَ لِمُؤْمِنٍ وَلَا مُؤْمِنَةٍ إِذَا قَضَى اللَّهُ وَرَسُولُهُ أَمْراً أَن يَكُونَ لَهُمُ الْخِيَرَةُ مِنْ أَمْرِهِمْ\n“Аллоҳ ва Унинг пайғамбари бир ишни ҳукм қилган-буюрган вақтида бирон мўмин ва мўмина учун (Аллоҳнинг ҳукмини қўйиб) ўз ишларидан ихтиёр қилиш жоиз эмасдир”. (Аҳзоб. 36) оятидан ҳар бир мўмин ва мўминага Аллоҳ ва Унинг пайғамбари қатъий қилиб буюрган буйруққа итоатсизлик қилиш ҳаромлиги ҳукми олингани каби\nمَا كَانَ لَهُمْ أَن يَدْخُلُوهَا\n“Ахир улар масжидларга … ҳолларида киришлари керак эдику” оятидан кофирларнинг масжидларга бемалол, хотиржам, ўзларини ҳукмрондек ҳис қилиб киришлари ҳаромлиги ҳукми келиб чиқади.\nМақоланинг келгуси сонида Аллоҳнинг масжидларини хароб қилишга ҳаракат қилганларнинг охиратдаги аҳволи қандай бўлиши ҳақида суҳбатлашамиз.\nЯмандаги кураш ва ундаги Британия роли\nЭй азиз Уммат, Рамазон ҳайитингиз муборак бўлсин!


30 ноябр 2020, Тошкент вақти: 01:45\nОсиё бокс конфедерацияси собиқ президенти Ғафур Раҳимов (ўр.), Тошкент ш, 2010 йили.\nЎзбекистон қидирувга берган, жиноят оламидаги энг нуфузли авторитетлардан бири деб кўриладиган Ғафур Раҳимов 7 февраль куни Сочи шаҳрида бошланадиган Қишки Олимпиаданинг ҳурматли меҳмонларидан бири бўлиши кутилмоқда.\nБуни Россияда чиқадиган “Новая газета” ўз манбаларига таяниб маълум қилди.\nНашрга кўра, Ўзбекистон Раҳимовга қидирув эълон қилгани боис унинг Олимпиадада қатнашиши жанжалга сабаб бўлиши мумкин.\nРаҳимов охирги марта Москвага 2012 йил апрел ойида Осиё Олимпия кенгашининг расмий делегацияси таркибида борган.\nУндан бир ҳафта олдин Ёқутистон ўлкасида бўлиб "Осиё болалари" спорт мусобақалари оловиниинг тантанали ёқилиши маросимида қатнашган.\n2013 йил февралида Тошкент ИББ Жиноят қидирув ва терроризмга қарши кураш бошқармаси Раҳимов Ғафур-Арслонбек Аҳмедовичга қарши ЎР ЖКнинг 165-моддаси (товламачилик), 243-моддаси (Жиноий фаолиятдан олинган даромадларни легаллаштириш), 228-моддаси (Давлат проба тамғаларини тайёрлаш ва улардан фойдаланиш қоидаларини бузиш) бўйича очилган жиноят ишлари доирасида уни қидирувга берган.\n2012 йилда Ғафур Раҳимов АҚШ Молия вазирлигининг уюшган халқаро гуруҳ етакчилари рўйхатига киритилган.\nЎзбекистонда йирик тадбиркор ва меценат сифатида ҳам танилган Раҳимов 2010 йилда мамлакатни тарк этишга мажбур бўлганидан кейин Бирлашаган Араб Амирликларида яшаб келаётгани айтилади.\nҒафур Раҳимов Ўзбекистон фуқаролигидан чиқиб, Россия фуқаролигини олгани сабабли 2012 йил июнида Ўзбекистон Миллий Олимпия қўмитаси раиси ўринбосари ва Бокс миллий уюшмаси раҳбари лавозимларидан четлатилган.


“Амакиваччамнниг улуш сўраши тўғрими?”\nКасалланганлар сони 529 850 544\nСоғайганлар сони 500 346 154\nЖами овоз: 35633 та.\nЖами овоз: 26843 та.\n— Бундан 25 йил олдин, амаким оиласи билан туман марказига кўчиб кетган. Катта ҳовли дадамга қолган. Ҳозирда амаким вафот этган. Ҳовли вафот этган отамнинг номида, у ерда онам билан бирга яшаймиз. Ҳовлининг ярмини опамга бўлиб берганмиз. Яқинда амакимнинг ўғли «ҳовлида отамнинг ҳақи бор, шуни менга ажратиб берасизлар», деди. Амакиваччамнинг ҳақ талашиши тўғрими?\nМурожаатга фуқаролик ишлари бўйича Шайхонтоҳур туманлараро суди раиси Муқаддас ГУЛАМОВА жавоб берди:\n— Фуқаролик кодексининг 164-моддасига асосан мулк ҳуқуқи шахснинг ўзига қарашли мол-мулкка ўз хоҳиши билан ва ўз манфаатларини кўзлаб эгалик қилиш, ундан фойдаланиш ва уни тасарруф этиш, шунингдек ўзининг мулк ҳуқуқини, ким томонидан бўлмасин, ҳар қандай бузишни бартараф этишни талаб қилиш ҳуқуқидан иборатдир. Мулк ҳуқуқи муддатсиздир.\nШу билан бирга уй-жойдан фойдаланиш ҳуқуқи мулк ҳуқуқи асосида вужудга келади. Бошқа фуқароларнинг, жумладан мулкдорнинг оила аъзоларида уй-жойдан фойдаланиш ҳуқуқи қонунда белгиланган ҳолатларда вужудга келиши мумкин.\nУй-жой кодекси 32-моддасига мувофиқ, уй, квартира мулкдорининг оила аъзолари, шунингдек у билан доимий яшаётган фуқаролар, агар уларни кўчириб келган пайтда ёзма равишда бошқа ҳол қайд этилган бўлмаса, уйдаги, квартирадаги хоналардан мулкдор билан тенг фойдаланишга ҳақлидирлар. Улар мулкдор берган турар жойга ўзларининг вояга етмаган фарзандларини кўчириб киритишга ҳақлидирлар, оиланинг бошқа аъзоларини эса, уй, квартира мулкдорининг розилиги билангина кўчириб киритишлари мумкин. Бу шахслар уй, квартиранинг мулкдори билан оилавий муносабатларни тугатган тақдирда ҳам уларда турар жойдан фойдаланиш ҳуқуқи сақланиб қолади. Уй, квартиранинг мулкдори билан унинг собиқ оила аъзолари, шунингдек у билан доимий яшаётган фуқаролар ўртасида турар жойдан фойдаланиш тартиби тарафлар келишуви билан белгиланади.\nКиритилди: 10:31 04.05.2022. Ўқилди: 3898 марта. Фикрлар сони: 4 та.\nАгар жой оттангизни номида булса. Хатто амакингизни хам хакки йук\n25 йил олдин кучиб кетган амакини угли келиб хак даво килиши, аклга сигмайдиган гапку.Кучада колган булса бошка гап.\nАгар ховли бобонгиз ёки бувингиз номида к,олган бу́лса, манимча хак,ли.\nРоссиялик миллиардерлар Европа кенгашини судга берди


Ишга қабул қилишда судланганлик "справка"сини сўраш бекор қилинади » Ўзбекистон янгиликлари – Zamin.uz\n25 июль 2019, 09:35\nДавлат хизматлари агентлиги ишга қабул қилишда судланганлик ҳақидаги маълумотнома тақдим этилишидан бутунлай воз кечиш чораларини кўрмоқда. Бу ҳақда Давлат хизматлари агентлиги Zed News ахборот каналига маълум қилган.\nЯъни, барча иш берувчилар интеграцияланган платформа орқали маълумотномаларни ўзлари сўраб оладилар. Ушбу қулайлик судланганлик ҳақида маълумотлар базаси тўлиқ рақамлаштирилгандан сўнг жорий этилади.\nБугун каналга Давлат хизматлари маркази орқали ана шундай маълумотнома нархи 40 минг сўмгача чиққани ҳақида мақола чиққан. Давлат хизматлари агентлиги бунга дарров ўз позициясини билдирган.\nДХА хабарига кўра, илгари судланганлик ҳақида маълумотнома фақат вилоятлар ИИБда ва Ички ишлар вазирлигининг ахборот маркази томонидан тақдим этилган. Натижада фуқаролар маълумотномани олиш учун узоқ туманлардан вилоят марказига ёки Тошкент шаҳрига камида икки маротаба (биринчи мурожаат қилиш учун, иккинчи — тайёр ҳужжатни олиш учун) қатнашларига мажбур бўлишган.\nБундан ташқари, камида 10-15 кун, айрим ҳолларда эса, ойлаб кутишга мажбур бўлишган.\nЯна бир муҳим жиҳати, аксарият ҳолларда ушбу ҳужжатнинг Ички ишлар вазирлигининг ахборот маркази томонидан тасдиқланган варианти талаб қилинган. Оқибатда фуқаролар узоқ вилоятлардан биргина маълумотнома учун Тошкент шаҳрига қатнашга мажбур бўлишган.\nЭнди эса Вазирлар Маҳкамасининг 2018 йил 4 октябрдаги 797-сон қарори билан тасдиқланган Судланганлик ҳақида маълумотнома бериш бўйича давлат хизмати кўрсатишнинг маъмурий регламентига асосан, мазкур ҳужжатни барча фуқаролар ўз яшаш манзилидаги тегишли Давлат хизматлари марказлари орқали олишлари мумкин.\nДавлат хизмати кўрсатилгани учун энг кам ойлик иш ҳақининг 10 фоизи миқдорида йиғим ундирилади. Яъни ҳозирча 20 273 сўм, августдан 22 300 сўм бўлади.\nМаълумотнома Давлат хизматлари марказларига мурожаат қилинган кундан бошлаб, 2 иш кунидан кечиктирмасдан (одатда, эртасигаёқ) берилмоқда.\nЯнгиликлар » Жамият » Ишга қабул қилишда судланганлик "справка"сини сўраш бекор қилинади\n08:01 Судланганликка оид маълумотларни олиш осонлашди\n18:20 Судланмаганлик ҳақидаги маълумотнома Давлат хизматлари марказларида берилади


Жанубий кореялик шифокорларнинг Бухородаги хайрия акцияси\nСуратда: тадбирдан лавҳа. Тоҳиржон ИСТАТОВ олган сурат.\n"Соғлом авлод учун" фонди давлат дастурларида аҳоли саломатлигини муҳофаза қилишга оид белгиланган тадбирларни амалга ошириш доирасида бир қатор халқаро субъектлар билан ҳамкорлик қилиб келмоқда. Жанубий Корея Республикасининг "Vizion Care" ташкилоти ҳам улар орасида ўз ўрнига эга.\nУшбу ташкилот 2015 йилдан буён Ўзбекистонда офтальмология соҳасида хайрия акциясини ўтказиб келмоқда. Яқинда "Vizion Care"нинг 12 нафар врач, тиббиёт ҳамши¬раси ва бошқа мутахассислардан иборат гуруҳи вилоят кўптармоқли тиббиёт марказига ташриф буюрди. Улар бу ерда "Daewoo International" корпора¬цияси ҳомийлигида хайрия акциясини амалга оширди.\nХорижлик мутахассислар тўрт кун давомида Бухоро ва Навоий вилоятларида яшаётган 600 дан зиёд беморларни чуқурлаштирилган тиббий кўрикдан ўтказди. Мурожаат қилганларнинг қарийб юз нафаридаги оғир топилган катаракта бартараф қилиниб, кўз гавҳари алмаштирилди.\n—Ташкилотимиз Ўзбекистонда баҳор ва куз фаслида бир неча кун давомида аҳолига тиббий хизмат кўрсатиб келмоқда,—дейди кореялик врачлардан бири Хан Жангмо.—Таъкидлаш керак, ¬юр¬тингизда кўп нарса эътиборимизни тортди. Тиббиёт -муассасаларингиз замонавийлиги, зарур асбоб ва жиҳозлар билан таъминлангани мамлакатингизда ¬соғлиқни сақлаш соҳасига катта эътибор берилаётганини тасдиқлаб турибди. Кўрик ва операцияларимизда кўмаклашган малакали офтальмолог шифокорларингиз билан ҳамкорликда ишлаш ҳам самарали бўлди.\nБиз бу ерда жарроҳлик амалиёти ўтказилган беморлар билан суҳбатлашдик.\n—Бир кўзим хиралашиб қолгач, туман кўп тармоқли марказий поликлиникасига мурожаат этганимда, врачлар операция қилиш зарурлигини, яқин кунларда Бухоро шаҳрига келадиган Жанубий кореялик мутахассисларга учрашишни айтишди,—дейди Олот тумани, Оқпў¬лат қишлоғида яшовчи 67 ёшли Шароф Ибодов.—Уларнинг тавсияси билан хорижлик шифокорлар ҳузурига келдим. Операция яхши ўтди. Шифокорларга раҳмат, қўллари енгил экан. Мана, кўзим ёшлигимдаги каби тиниқ-равшан кўра бошлади.\nАкция доирасида чуқурлаштирилган офтальмологик текширувидан ўтган беморлар ва жарроҳлик амалиё¬ти орқали соғломлаштирилганлар дори-дармонлар ҳамда кўзойнаклар билан бепул таъминланди.


Шавкат домланинг жасорати - Уч илдиз\nИнсоннинг кимлиги йиллар давомида намоён бўлиб бораверади.\nШавкат Ибрагимов 1982 йилда ТошДУ (ҳозирги ЎзМУ) Журналистика факультетига ўқишга кирганида биз 3-курсда ўқир эдик. Қуйи курсда бўлса-да биздан тўрт ёш катта бўлган Шавкат ака билан тез қадрдон бўлиб кетгандик. У талаба бўлган кезларидаёқ жуда фаоллиги, одамохунлиги, шижоати билан ҳамманинг эътиборига тушганди.\nЙиллар мобайнида Шавкат ака катта шавкатли йўлни босиб ўтди. Икки маротаба Олий Мажлис депутатлигига, уч бора маҳаллий Кенгашлар депутатлигига номзоди қўйилиб, тўғри гап туққанингга ҳам ёқмайди деганларидек ўта тўғрисўзлиги, ўрни келганда отасини ҳам аямаслиги, бироз чапанилиги, ҳақиқат учун курашдан толмаслиги ва яна бирқанча шижоатли феъл-атвори туфайли бўлса керак… бирор марта сайланмади…\nҚаттиқ домламиз бир пайтлар Журналистика факультети сиртқи бўлимида таҳсил олган ўз рафиқасига баҳо қўймай роса обориб келганини ҳануз кулиб эслаймиз. Ўшанда мен ҳаддим сиғиб, ўртага тушсам, «Уйда хотиним бўлиши мумкин, аммо бу даргоҳда у — талаба! Ҳамма қатори ўқиб, вазифаларни бажармагунча баҳо ололмайди, вассалом» деб туриб олса, денг.\nУ телевидение йўналишида номзодлик диссертацияси ёқлаган ягона фан номзоди, доцент. Умри бўйи ЎзМУ Журналистика факультетида ўқитувчи, катта ўқитувчи, доцент, Телерадио кафедраси мудири лавозимларида фаолият кўрсатди. Айни пайтда Журналистика кафедраси доценти бўлган Шавкат Ибрагимовни факультетимиз виждони, деб атагим келади. Талабаларимизга виждонан тўғри баҳо қўядиган ягона талабчан домла! (Мен ҳам бу борада кўнгилчанликка барҳам бериб Шавкат акадан ибрат олишим кераклигини тушуниб етганман. Афсуски, етимман, ишлайман, баломан, баттарман, деганларга раҳмим келиб, айтган баҳосини қўйиб, кейин дарсга келмай қўядиганлар учун фиғоним фалакка етиб юришимни ўзим ҳам оқлай олмайман…)\nШавкат домланинг қуйидаги битикларини ўқиб, ёшларга ибрат намунаси сифатида ҳавола этдик.\nҲа, Шавкат домланинг талабалик йиллари қилган ўша ишини чиндан ҳам жасорат, деб атасак арзийди. У ҳаёти мобайнида бунақа жасоратли ва савобли ишлардан қанчасини амалга оширди экан…\nБугун пайғамбар ёшига етганида ҳам хайрли, эзгу ишлардан бир дам тўхтамаган Шавкат Ибрагимов айни пайтда туғилиб ўсган юрти — Тожикистонда ЎзМУ Журналистика факультетининг филиалини очиш ниятида! Умид қиламизки, фидойи домламизнинг бу ташаббусини икки қардош республика мутасаддилари албатта қўллаб-қувватлайдилар.\nБолалардек беғубор, дилкаш, самимий, ҳалол, пок, ориятли, жўмард ва гоҳида ўта инжиқ ҳамда чўрткесар ҳамкасб дўстим Шавкат Ибрагимовнинг эзгу ишларига омадлар тилаб қоламан.\nТалабалик йилларим курсдошим Маъмур билан Олмозордаги Халқ банкига «Тинчлик фонди»га 100 сўм пул ўткзаман деб борсам, бизда бу фонднинг ҳисоб рақами йўқ дейишди. Биз илтимос қилдик шу ҳисоб рақамни топишга ва қўлимизда ушлаб турган 100 сўм ( ҳозир унинг қиймати беш миллион бўлса керак) қабул қилиб олишини сўрадик. Банк ходими шаҳар марказий банкига ушбу фонд рақамини билиш учун телефон орқали мурожаат қилди. Шу орада у бир қанча жойларга телефон қилиб фонд ҳиоб рақамини ўради. Минг афсуслар бўлсинки Тошкент шаҳри банкларида «Тингчлик фонди»нинг ҳисоб рақами йўқ экан. Мен жанжал кўтардим бу пулни қабул қилишини сўраб. -Сизлар сиёсий калтафаҳмсизлар. Қандай қилиб бу фонднинг ҳисоб рақами бўлмаслиги керак. Ахир хар куни мамалакат ОАВда «Тинчлик фонди» деб гапиради, сизлар бўлса бу фонднинг ҳисоб рақами йўқ, деб менга гапирсизлар. Жанжалга банк раҳбари келиб аралашди ва менинг важоҳатимни кўриб, у мени тинчлантирди. У ҳам олдимда унга-бунга телефон қилиб бундай ҳисоб рақам йўқлиги ва ўзи ҳам ОАВда бу фонд ҳақида кўп эшитганини айтди. Ука нима қиласан шу пулни топшириб, ўзинг студент экансан, Шу пулни ўзинга ишлатмайсанми, деб кўндирмоқчи бўлди. Бу гапга курсдошим Маъмур аралашди: тўғри айтаяти, нима қиласиз шу ишни қилиб, сиз ўзингизни кўрсатмоқчи бўлиб шу ишни қиляпсиз, шу пулингиз билан дунёда тинчлик бўлиб қоладими, деб мен қайтармоқчи бўлди. Шу гапни гапирган дўстимдан қаттиқ хафа бўлиб унга тушунтира кетдим: Ахир ўзингиз Афғонистонда жанг қилиб келгансиз, у ердагиларнинг ҳолини мендан яхши билсаиз. Қаранг Африка ва Лотин Америкасидаги қанча мамлакатларда уруш бўляпти. Шу пулим кимгадир нафи тегиб қолар, деб баҳслашиб кетдим. Банк раҳбари шунда тушиндики мен ўз ниятимдан қайтмаслигимни ва шунда банк ходими бир аёлни чақириб пулни қабул қилишини ва менга тўлов чеки ёзиб беришини сўради. Шунда у бизга шунча йил ишлаб биринчи марта Тинчлик фондига пул топшираётган одамни кўришим, деди. Бир ойлик стипендиямни топширишга топширдим, лекин мени бирсавол ўйлантиради. Наҳотки, бутун дунёга гегемон бўлган империя «Тинчлик фонди»деб бизни лақиллатиб келган бўлса?! Ахир хар йили ўтказиладиган Бутуниттифоқ шанбаликдан тушган миллионлаб маблағ «Тинчлиу фонди»га ўтказилишини ҳамма эшитар эдику. Мен банк ёзиб берган тўлов чекин домла Воҳид Абдуллаевга топширган эдим. У бу чекни кўриб ҳайрон қолди.\nNext story Маҳорат мактаблари — амалиёт сабоғи\nPrevious story Сериаллардан афзал театр


Афғонистонликлар иқтисодий таназзул оқибатида кўкнори етиштиришни кўпайтирмоқда - EFFECT.UZ\nАфғонистондаги иқтисодий инқироз ва қурғоқчилик шароити туфайли Қандаҳор вилоятидаги кўплаб фермерлар кўкнори етиштиришни кўпайтирмоқда. Бу ҳақида Wall Street Journal маҳаллий аҳолига таяниб хабар бермоқда.\nВилоят аҳолисининг айтишича, бошқа қонуний товарлар сотиладиган бозорлар йўқлиги, хусусан, қўшни давлатлар чегара пунктларини вақти-вақти билан ёпиб қўйгани сабабли улар тирикчиликни таъминлаш мақсадида кўкнори етиштиришади.\n«Бу ерда яшайдиган ҳаммамиз камбағалмиз. Агар биз кўкнори етиштирмасак, биз қашшоқлашиб кетишимиз аниқ. Бизда бошқа чора йўқ, бошқа маҳсулотлар учун бозор ҳам йўқ!», дейди кўкнори майдонларини кўпайтирган вилоят фуқароларидан бири.\nКобул ҳукумати гиёҳвандлик ва гиёҳванд моддалар савдосига қарши курашга чақиришда давом этаётганига қарамай, жойларда бунга нисбатан ҳаракат бошқача тус олган.\nWall Street Journal таъкидлашича, «Толибон» ҳам, АҚШ кучлари ҳам ўтмишда кўкнори етиштиришга қарши курашган, аммо уларни тўхтата олишмаган. Чунки кўкнори маҳаллий фермерлар учун мавжуд бўлган кам сонли фойдали экинлардан биридир.\nTeglar:Афғонистон, иқтисодий инқироз\n«Йил охиригача Афғонистонда бир миллион бола нобуд бўлиши мумкин» – ЖССТ огоҳлантириш билан чиқди


Шавкат Мирзиёев Қозоғистон пойтахтида очилган Ўзбекистон элчихонасининг янги биносини бориб кўрди | Dunyo News | Дунё янгиликлари. Ўзбекистон ва дунёдаги барча янгиликлар. Сўнги хабарлар. Сўнги янгиликлар\nШавкат Мирзиёев Қозоғистон пойтахтида оч...\n19:09 / 06 Dec\nНур-Султон шаҳридаги Ўзбекистон элчихонаси янги биносини ўзбекистонлик қурувчилар барпо этишган.\nПрезидентлар Шавкат Мирзиёев ва Қасим-Жомарт Тоқаев рамзий боғични кесиб, янги бинони тантанали равишда очиб беришди.\nЗамонавий бино ўзбекистонлик қурувчилар томонидан барпо этилган. Хоналар миллий услубда безатилган.\nДипломатик ваколатхона ҳудудида асосий бино, консуллик бўлими, ходимлар учун уй, дипломатик миссия раҳбарининг қароргоҳи, болалар ва спорт майдончалари жойлашган. Музокара хоналари, анжуманлар залида барча шароитлар мавжуд. Элчихонанинг ўз кутубхонаси ҳам бор.\nИш жараёнларини самарали ташкил этишга алоҳида эътибор қаратилган, ахборот технологиялари кенг жорий қилинган. У ердаги интерфаол ускуналар музокараларни онлайн шаклда ўтказиш имконини беради. Консуллик фаолияти учун "электрон навбат" тизими ўрнатилган, бу ерга келувчилар маълумотларни интерфаол тарзда олиш имкониятига эга.\nШавкат Мирзиёев ва Қасим-Жомарт Тоқаев элчихонанинг Фахрий меҳмонлар китобида қайд ёзиб қолдиришди.


ЎЗИНИ ЎЛДИРИШ ГУНОҲИ ҲАҚИДА ЎЗБЕКИСТОН МУСУЛМОНЛАРИ ИДОРАСИ НАМАНГАН ВИЛОЯТИ ВАКИЛЛИГИ\nЎЗИНИ ЎЛДИРИШ ГУНОҲИ ҲАҚИДА\nАҳли суннат ва жамоат ақоидининг мотуридия таълимотига бағишланган машҳур “Бадъ ул-амолий” қасидасининг муаллифи, асли ўзимизнинг ватандошимиз, ўшлик таниқли ҳанафий олими Сирожидин Али ибн Усмон ал-Ўший раҳимаҳуллоҳ “Нисоб ул-ахбор”, “Машориқ ал-анвор” каби асарлари билан бирга фатволар тўплами бўлмиш “Фатовойи Сирожия” номли китоби билан ҳам шуҳрат қозонганлар. У зот мазкур фатво тўпламида инсоннинг ўзини ўзи ўлдириш гуноҳи ҳақида ажойиб фатвони зикр қилганлар. XII асрдаёқ чиқарилган мазкур фатво бугунги кунда ҳам ўз аҳамиятини йўқотмаган, дейишимиз мумкин. Бугун ҳаётимизда камикадзе бўлиб, худкушлик қилаётган сохта “шаҳид”ларни ҳам ва ҳаёт ташвишларидан безиб, аламидан ўзини-ўзи ўлдираётганларни ҳам бот-бот эшитиб қолмоқдамиз. Бу фатвонинг хулосаси шуки, инсоннинг ўзини-ўзи ўлдиришининг гуноҳи бировни ноҳақ ўлдириш гуноҳидан ҳам оғирроқ ва каттароқдир:\n“Қачон кема ёна бошласа, ундагиларнинг агар ўзларини денгизга ташлашса, сузиш билан халос бўлиб кетишга гумонлари ғолиб бўлса, шундай қилишлари вожиб бўлади. Агар ўзларини денгизга ташласалар ҳам ғарқ бўлишлари ёки ташлашмаса, куйиб кетишлари эҳтимоли бўлса, у ҳолда кемада қолиш ва денгизга ўзларини отиш орасида ихтиёрлидирлар. КИМКИ ЎЗИНИ ЎЛДИРСА, УНИНГ ГУНОҲИ БОШҚА БИРОВНИ ҚАТЛ ҚИЛГАНДАН КЎРА КАТТАРОҚДИР!\nМазкур фатвода ёниб кул бўлиши аниқ бўлган кемада қолиш-қолмаслик масаласининг шаръий ҳукми тушунтирилган. Кемада қолиш ўзни ўлдириш билан баробар. Ундан қандай бўлмасин қутилиб кетиш керак. Денгиз ўртасида эса қутилиб кетишга имкон йўқ. Агар сузишни биладиган одам бўлса, ўзини денгизга ташлаб, сузиб кетиши лозим. Сузиб кетиш унга вожиб. Ҳар қалай, сузишни биладиган одамга қутилиш эҳтимоли бор. Сузишни билмайдиган одам бўлса, денгизга ўзини отгани билан ҳалок бўлиш эҳтимоли катта. Бундай одам кемада қолиш-қолмаслик ихтиёрида\nЖалолиддин Мангуберди раҳимаҳуллоҳнинг ватан душманлари бўлмиш босқинчи мўғиллар билан курашганини ҳамма билади. Бир жангда у зот лашкари билан душмандан мағлуб бўладилар. Аскарлари ва онаси, оиласи, бола-чақаси билан душман қуршовида қоладилар. Орқада эса Амударё шовуллаб оқиб турган бўлган. Душман билан курашаверса, ҳалок бўлиш эҳтимоли бор. Дарёга ўзни ташлаб, соғ-саломат унинг нарига томонига ўтиб олиш эҳтимоли ҳам бор. Шунда, буюк ватанпарвар ва мард бобомиз Жалолиддин Мангуберди раҳимаҳуллоҳ ярадор аскарлари, онаси, аёллари ва бола-чақаларига ўзларини дарёга ташлашни буюрганлар. Буни айримлар: “Ўзини душман қўлига топширгандан кўра ўлим афзал!”, деб талқин қиладилар ва “Жалолиддин Мангуберди душман қўлига топширмасдан ўз оиласини дарёда чўкдириб юборган мард инсон”, деб таърифлайдилар. Аслида, бу ерда ислом динига ҳар бир гапи ва амали билан амал қилиб келган бобокалонларимизнинг шаръий фатвога амал қилишлари намунаси мавжуд. Хоразмлик аёллар, эркакларни-ку айтмаса ҳам бўлади, барчаси сузишни яхши билади. Уларнинг ҳаммаси Амударёга чўмилиб юрганлигига шубҳа йўқ. Бўлиб ҳам, Жалолиддин Мангуберди раҳимаҳуллоҳнинг атрофидаги аёллар Тўмарис момонинг авлодларидир. Уларнинг бир томони буюк Алпомишнинг бақувват ёри Барчинойга бориб тақалади. Бундайлар Амударёдан сузиб ўтишларининг эҳтимоли катта. Душман билан курашаверса ҳам бўларди, лекин бунда душман сонининг бир неча баробар кўп эканлигидан ҳалокат эҳтимоли катта. Шунинг учун, Жалолиддин Мангуберди раҳимаҳуллоҳ уларга ўзларини дарёга ташлашларига буйруқ берган. Ўзлари эса душман билан кураша-кураша, охири ўзлари ҳам дарёга ташлаб чекинишга мажбур бўлган эди...\nҲа, уруш-жангларда ўзини ўзи ўлдириш ҳам, ҳалокатга ташлаш ҳам оғир гуноҳдир. Шунинг учун, шаръан ҳам, ақлан ҳам чекиниш бор, сулҳ бор!\nЖалолиддин Мангуберди раҳимаҳуллоҳ бобомизнинг ўзи-ку, қутилиб дарёнинг нариги томонига ўтиб олган, аёллар барибир маҳобатлидарё домидан қутилиб қола билмаганлар. Дарёдан ўта солиб, кузатиб турган мўғил хони ва унинг болаларига қарата муштини кўрсатган Ўзбекнинг бу мард ўғлонига қараб, ёнидагиларга Чингизхон: “Агар битта шундай ўғлим бўлганида эди, бутун дунёни осонлик билан эгаллаган бўлардим!”, деган экан.\nЧортоқ туман “Зайд ибн Ҳорис”жоме\nмасжид имом ҳатиби\nКУЁВЛАРГА НАСИҲАТЛАРДАН БИР ШИНГИЛ\nМЎМИН АСАЛАРИ КАБИДИР\nЕТТИ ҚОРИДАН БИРИ СИФАТИДА ТАНИЛГАН ИМОМ\nЭЙ РОББИМ, ЯХШИ ЗУРРИЁД БЕР!\nҲАНАФИЙ МАЗҲАБИМИЗНИНГ БОШҚА МАЗҲАБДАН УСТУН ЖИҲАТЛАРИ


Фурсат ғаниматдир... — 21asr.uz\nМашҳур шоиримизнинг ҳаммамизга ёд бўлиб кетган машҳур шеъридаги ушбу сўзларни ҳар гал ўқиганимда Вақт аталмиш тенгсиз бойликнинг нақадар азиз ва қадрли эканини англагандек бўламан.\nВатанимиз тарихида ўзига хос саҳифага айланаётган 2017 йилнинг 22 декабрида Ўзбекистон Республикаси Президенти Шавкат Мирзиёевнинг Олий Мажлис палаталарига тақдим этган Мурожаатномаси, айтиш мумкинки, кейинги чорак асрдан кўпроқ унутилмас даврнинг ўзига хос бурилиш нуқтаси бўлди.\nНафақат мамлакатимиз халқи, балки хорижий давлатларда яшаётган ва бизнинг юртимиздаги тарихий ўзгаришларга хайрихоҳ бўлган таниқли сиёсатчилар, зиёлилар, хуллас, кўпчилик ушбу Мурожаатноманинг мазмун-моҳиятини ижобий баҳолашяпти. Неча йиллардан бери ўттиз миллиондан кўпроқ аҳолини ўйлантириб келган ва илк бора давлат раҳбари томонидан ошкор этилган бор ҳаётий ҳақиқатлар турлича талқин этилаётгани ҳам рост.\nМен бир оддий журналист сифатида кенг қамровли Мурожаатноманинг бевосита ўз соҳамизга боғлиқ айрим жиҳатлари хусусида тўхталмоқчиман. Юртбошимиз республикамизда бугун 1 минг 500 дан зиёд оммавий ахборот воситаси фаолият кўрсатаётгани, улар мулк шакли, йўналиши, ахборот узатиш воситаларига кўра турличалиги, барчасига ҳам юқори малакали кадрлар кераклигини бежиз таъкидламади.\nҲақли савол туғилади: хўш, аслида бу рақам озми, кўпми? Оз дейдиган бўлсак, ўзи шундоғам журналистикада кадрлар масаласи аянчли аҳволдалигини инобатга олганда, соҳанинг эртаси не кечаркин? Кўп дейилганда-чи? Устозимиз Сафар Остонов таъбири билан айтганда, ҳатто ишга кириш учун ёзаётган аризасини ғиж-ғиж имловий хатолар билан тўлдираётган дипломли, ёш журналистлар билан қандай ишлаш мумкин? Бу билан ижодга ҳавасманд йигит-қизларнинг ҳаммаси саводсиз, иқтидорсиз, маҳорати паст даражада дейиш фикридан йироқман, албатта.\nҲақиқат шуки, иқтидорли ёшларнинг аксарияти дуч келаётган энг оғриқли муаммо битта – пойтахт пропискаси масаласидир! Олий ўқув юртларининг журналистика йўналиши дипломини қўлга киритган йигит-қизлар орасидан, халқ ибораси билан айтганда, боқса одам бўладиган қаламкашларни топиш тонналаб қум қатидан зар заррасини илғашдан мушкул бўлса мушкулдирки, асло осон эмас. Афсуски, адабиёт ва журналистикани севадиган, қўли қаламга келиб қолган, энг асосийси, тажрибали устозлар таҳсилини олиб, нуфузли нашрларда ишлашни ният қилган кам сонли истеъдодларнинг аксариятини ҳам ана шу прописка важи билан қайсидир маънода бой бериб қўйяпмиз. Бор умидлари армонга айланган, яшин тезлигида ўтиб кетгувчи “вақтинчалик прописка”дан зада бўлган умидли кадрлар, айниқса, бирор тилни биладиган ёш журналистлар дипломини қўлтиқлаб... она қишлоғига эмас, хорижга жўнаб кетади! Ёки бўлмаса, мўмай маош таклиф қилган бошқа бир идорага ишга жойлашади. Чет элда биздагидек етти пуштигача сўраб-нетишмайди, дуч келган жойда “Прописканг борми?” деяверишмайди... Ёшларимиз хорижда ҳам интеллектуал йўналишда малакали кадрга айланса-ку яхши, дипломини сандиққа ташлаб қора ишнинг бошини тутиб кетаётган истеъдодларга ачинасан киши. Бу масаланинг бир жиҳати.\nИккинчи тарафи, яна бир муҳим омил оммавий ахборот воситаларининг иқтисодий аҳволи билан боғлиқ. Ҳозирги кунда, сир эмас, тажрибали журналистларнинг (қирқ ва олтмиш ёш орасидагиларни назарда тутяпман) аксарияти камида икки-уч, ҳатто тўрт-беш жойда асосий штатда, ўриндош бўлиб ёки шартнома бўйича ишлайди. Куч-ғайрати, билим ва маҳорати ҳам шунга яраша сочилиб кетади. Ўйлашга, фикрлашга, изланишга умуман вақти қолмайди. Нега? Сабаби оддий – ойлик маошлар кам! Бюджет таъминотидаги ОАВлар саноқли. Қолганлари ғалати равишда тоифага ажратилаётган “марказий”, “партия нашрлари”, “кўнгилочар”, МЧЖ ва ҳоказо кўринишларда ўз аравасини эплаганича тортиб ётибди. Алалоқибат, ҳозир малакали журналист-мухбирдан кўра... Бош муҳаррирлар кўпроқ!\nЯнада ачинарлиси, на тайинли муассиси, на-да ўқувчиси бўлган нашрлар ой сайин, йил сайин кўпайса кўпаймоқдаки, камаяётгани йўқ. Исталган бир тижоратчи пул топиш илинжида газета-журнал очволиб, ҳаваскор қўшиқчиларга ўхшаб ўзи бош муҳаррир, ўзи мухбир, ўзи дизайнер бўлиб макулатурани кўпайтириб ётибди. Қандайдир йўллар билан мажбурий-ихтиёрий обунани дўндириб олишга эришсалар, олам гулистон...\nМиллий журналистикамиз жамиятда ўз иродасини, ижтимоий институтлар орасидаги мустаҳкам ўрнини кўрсата олмагани, асосий вазифасидан чекингани соҳадаги кўплаб муаммоларнинг, жумладан, кадрлар тақчиллигининг бирламчи сабабларидан бўлса, ажаб эмас. Охирги пайтларда журналистика факультетларига ҳужжат топшираётган абитуриентлар нисбатида чини билан шу соҳага қизиқадиган йигит-қизлар ва “ўқишга кириш осонлиги” (ижодий имтиҳонда турли йўллар билан юқори баллни қўлга киритиш имконини назарда тутишади) важидан амал-тақал қилиб талабага айланиш истагидаги ёшлар мувозанатида кейинги палла кўпроқ тош босаётганидан кўз юмиб бўлмайди. Билимли абитуриентлар оқими жиҳатидан журналистика факультетлари иккиламчи, учламчи... поғоналарга тушиб қолгани афсусланарли, албатта. Кириш имтиҳонидаёқ талабалар чертиб-чертиб танлаб олинмаганидан кейин таълим самарадорлиги ҳақида ҳам ўйлаб гапиришга тўғри келади.\nДавлатимиз раҳбари тили билан айтганда, юқори малакали кадрлар тайёрлашдек кенг кўламли вазифани талаб даражасида ҳал этадиган таянч олий ўқув юрти мамлакатимизда мавжуд эмас. Шу муносабат билан Журналистика ва оммавий коммуникация воситалари университетини ташкил этиш таклифи илгари сурилди. Ҳозирданоқ айтиб қўя қолайлик, янги олий таълим муассасасидаги ўқув ишлари мавжуд факультетлар қолипида давом эттирилса, кутилган натижага эришишимиз даргумон. Бу университетда таълимнинг каттагина қисми худди тиббий билим масканларидагидек бевосита амалиёт билан чамбарчас боғланиши, таҳририятлар кафедраларнинг, кафедралар эса таҳририятларнинг ажралмас бўлагига айланиб кетиши керак. Бўлажак журналистларга умрида икки энлик мақола ёзмаган педагоглардан кўра амалиётчи журналистлар кўпроқ сабоқ бергани ўн карра фойдали ва самарали экани айни ҳақиқат. Ана шунда олий таълимни тугаллаган йигит-қизлар матбуотга ишга кириш учун яна ойлаб, баъзида йиллаб кўникма орттиришга мажбур бўлмайди.\nПрезидентимизнинг Олий Мажлисга Мурожаатномаси билан танишган ҳар бир киши мамлакатимизнинг бугунги ва эртанги ҳаётига дахлдор энг долзарб ислоҳотларда ўзининг ҳам бевосита иштироки муҳимлигини чуқур ҳис этади. Ватан равнақи, халқ тақдири билан боғлиқ жараёнларга оддий томошабин бўлиб ўтириш вақти ўтди. Абдулҳамид Чўлпон таъбири билан айтганда, денгиз ва куч эканлигимизни англаш фурсати етди. Давлат раҳбарининг “Уйғонинглар!” деган даъвати фақат депутат ва сенаторлар ёки давлат идоралари вакилларига эмас, шу юртни, шу элни севган ҳар бир инсон учун ҳам улуғ бир чорлов мисоли янгради. Буюк келажак деб аталмиш муаззам иморатга бир ғишт қўйиш учун ҳар дам ғаниматдир.\nҚўлга тушган Қорбобо


Наманганлик қариядан 100 йиллик ноёб револьвер олиб қўйилди\n12:34 / 13.08.2015\n“Арсенал” операцияси доирасида ўтказилган рейд натижасида Наманган вилоятининг Чуст туманида истиқомат қилувчи кекса ёшли фуқародан наган тизимидаги револьвер олиб қўйилди.\n“У қурол сифатида қийматини йўқотган бўлса ҳам, нодир буюм сифатида аҳамиятга эга. Ушбу револьвер бир асрдан зиёд вақт муқаддам Туладаги қурол-яроғ заводида ишлаб чиқарилган”, дейди патруль-пост хизмати ва жамоат тартибини сақлаш бошқармаси катта инспектори Мирсаид Норматов.\nГарчи наган занглаб, фойдаланишга яроқсиз ҳолга келиб қолган бўлса ҳам, қария уни ноқонуний равишда сақлаб келгани учун жавоб беришига тўғри келади.\nБу рейд натижасида аниқланган биринчи ҳолат эмас. 1938 йилда туғилган Ҳалимахон М. исмли бошқа нафақахўр ҳам уйидаги сандиқда ов қуролини ҳеч қандай ҳужжатларсиз сақлаб келгани аниқланди.\nНоқонуний қурол сақлаш Ўзбекистон Республикаси Жиноят коексининг 248-модда 1-қисмига биноан энг кам иш ҳақининг 50 баробари миқдоридаги жарима ёки 6 йилгача шартли ишларга ёхуд 5 йилгача озодликдан маҳрум қилиш жазосига тортилишига сабаб бўлади.\n– Ҳамма фуқаролар ҳам ноқонуний қуролларни яширишга ҳаракат қилавермайди. Йил бошидан буён 37 киши ҳужжатсиз стволли ов қуроллари, шу жумладан, қуролланишдан аллақачон олиб ташланган ва нодир қуролларни ўз ихтиёри билан топширишди, – дейди Мирсаид Норматов.